
ACTA APOSTOLICAE SEDIS 


COMMENTARIUM OFFICIALE 


ACTA BENEDICTI PP. XV 


APOSTOLICAE SUB PLUMBO LITTERAE 


DE ERECTIONE ECCLESIASTICAE PROVINCIAE CARDIFFENSIS 


BENEDICTUS EPISCOPUS 
SERVUS SERVORUM DEI 
AD PERPETUAM REI MEMORIAM 


Cambria, celtica gentis origine, linguae morumque usu ac tradi- 
tionibus, ita est a ceteris Angliae regionibus distincta, ut requirere 
videatur etiam in ordine ecclesiastico a ceteris Ecclesiis secerni et 
hierarchia propria donari. Quod quidem sentientes, Birmingamiensis 
provinciae Antistites nuper Apostolicam Sedem rogarunt ut duae dioe- 
ceses, Neoportensis et Menevensis, quae totam Cambriam, seu Walliae 
principatum complectuntur, canonica divisione a metropolitico iure 
Birmingamiensi eximerentur et in novam ecclesiasticam provinciam 
constituerentur. Quibus votis annuentes, de consulto Venerabilium Fra- 
trum Nostrorum S. R. E. Cardinalium Sacrae Congregationis Consisto- 
rialis, memoratas duas dioeceses, praefata ratione separandas et divi- 
dendas censuimus, et decrevimus, et hisce Apostolicis Litteris separamus 
ac dividimus, et in novam ecclesiasticam provinciam erigimus atque con- 
stituimus. Cum autem valde congruat ut Episcopalis Sedes Neoportensis 
dioecesis in ea urbe sit, quae totius Walliae caput est ceterisque oppidis 
antecellit, hoc est Cardiff, idcirco Nos in hanc urbem transferimus Sedem 
Episcopalem Neoportensem, ibique constituimus, et venustum S. David 

templum cathedrae episcopalis sedem esse decernimus; ipsamque Neo- 
portensem dioecesim in posterum a civitate Cardiff nomine Cardiffensi 
venire iubemus. Eamdemque insuper totius Cambriae Metropolitanam 
erigimus cum omnibus iuribus, privilegiis et officiis, quae sedibus Metro- 
politanis propria sunt, et Sedem Menevensem in suffraganeam statui- 
mus, firmis pro hac quoque nova provincia ordinationibus, quae in 
f.r. Pii Papae X Constitutione Si qua est diei vigesimae octavae men- 
sis octobris anni millesimi nongentesimi decimi primi decreta sunt ad 
disciplinae ecclesiasticae unitatem arctius in Anglia servandam. Saecu- 
lare Capitulum in Metropolitana S. David Ecclesia constituatur iis sub 
legibus, quae circa numerum dignitatum et canonicorun, circa residen- 
tiam et chorale servitium, aliaque a novo Archiepiscopo post annum a 
capta dioecesis possessione Apostolicae Sedi proponentur et ab ea pro- 
batae fuerint. Cum autem bonum iustumque sit, ut inclitus S. Benedicti 
Ordo, qui de Ecclesia in Anglia et maxime in Neoportensi dioecesi valde 
benemeritus est, non minuatur, idcirco Nos statuimus atque decernimus 
ut monasticum Capitulum in loco Belmont penes Hereford et episcopalis 
cathedra ibi erecta in suo statu serventur et ut antea, iuxta tenorem 
decreti S. Congregationis de Propaganda Fide diei vigesimae primae 
mensis aprilis anni Domini millesimi octingentesimi quinquagesimi 
secundi perseverent, iis sub innovationibus quas Abbas praeses Con- 
gregationis Angliae Monachorum Ordinis S. Benedicti Sanctae Sedi 
infra idem superius statutum tempus proponet adprobandas, et quae ab 
ipsa fuerint probatae; adeo ut Archiepiscopus Cardiffensis duo habeat 
capitula, alterum saeculare et alterum regulare, duasque Cathedrales 
Ecclesias: capitulum autem regulare iuxta suas leges in cathedrali 
ecclesia Monasterii sacras functiones peragat, servato P. Priori Pontifi- 
calium privilegio. Una tamen sit episcopalis curia: idcirco quae docu- 
menta hucusque penes Episcopum Neoportensem vel penes Cathedralem 
Belmontensem servata erant et statum dioecesis respiciebant, eadein in 
civitatem Cardiff penes Archiepiscopum et novam Curiam ibidem eri- 
gendam transferantur. Quae autem hisce Litteris apostolica auctoritate 
a Nobis decreta sunt, nulli hominum, nullo unquam tempore, infringere 
aut iis repugnare vel quomodolibet contraire liceat. Si quis, quod Deus 
avertat, hoc attentare praesumpserit, sciat obnoxium se evasurum esse 
poenis a sacris canonibus contra obsistentes exercitio ecclesiasticae 
iurisdictionis statutis. Ad haec autem exsecutioni mandanda deputamus 
Venerabilem Fratrem Eduardum Ilsley, Archiepiscopum Birmingamien- 
sem, eique necessarias huic negotio facultates tribuimus, etiam subde- 
legandi alium virum in ecclesiastica dignitate constitutum, ac definitive 

sententiam dicendi de quavis occurrente difficultate vel oppositione, 
imposito onere Romam ad Sacram Congregationem Consistorialem intra 
sex menses fidem authentica forma exaratam absolutae exsecutionis 
huius Nostri mandati transmittendi. Decernimus denique has praesentes 
Litteras valituras contrariis quibuslibet, etiam peculiari et expressa men- 
tione dignis, minime obstantibus. 

Datum Romae apud S. Petrum, anno Domini millesimo nongente- 
simo decimosexto, die septima mensis februarii, Pontificatus Nostri 
anno secundo. 


Loco 44 Plumbi. 


OQ. Carp. CAGIANO DE AZEVEDO, + C. Carp. DE LAI, Ep. Sabinen., 


S. R. E. Cancellarius. S. C. Consistorialis Secretarius. 


Iulius Campori, Protonotarius Apostolicus. 
Raphaél Virili, Protonotarius Apostolicus. 
Reg. in Canc. Ap., vol. XIIT, n. 18. 
M. Riaa, a tabulario C. A. 


LITTERAE APOSTOLICAE 


TEMPLUM S. MARIAE VULGO « DI POZZANO », APUD STABIAM SEU CASTRUM 
MARIS, TITULO BASILICAE HONESTATUR. 


BENEDICTUS PP. XV 


Ad perpetuam rei memoriam. — Romanorum Pontificum Decesso- 
rum Nostrorum vestigia persequentes, sacras Aedes, quae, ante actis 
aetatibus erectae artisque omne genus operibus exornatae, peculiari 
modo a Christifidelibus celebrantur, praeclaris titulis ac privilegiis, ad 
pietatem in Deum et beatos caelites cum animorum fructu, quantum 
in Nobis est, provehendam, libenter honestare consuevimus. Eas inter 
merito referendum est Sanctuarium Mariale, quod in colle vulgo Pozzano, 
prope Castrum Maris seu Stabiam, undecimo saeculo a fundamentis 
excitatum est, et insequenti tempore non modo amplificatum, sed etiam 
omni excultum expolitumque artificio, in honorem vetustissimae Ima- 
ginis Virginis Deiparae, quae, olim in puteo reperta, christiano populo 
est in eodem templo ad venerandum proposita. Qua in re traditum est, 
beatam Virginem a Pozzano mirabilium gratiarum apud Deum seque- 

stram se filiis praebuisse implorantibus; Stabiam civitatem tum ab 
excidio, quod saec. xvi Saracenorum copiae minitabantur urbi, tum a 
pestilentia saec. xvi late in eam regionem ingruente, tum a terrae 
motibus xvi saec., tum denique nostra aetate a Vesuvii montis eru- 
ptione, itemque a contagione, incolumem, miserentis Matris praesidio, 
evasisse feliciter. Quare, non e Campania et finitimis locis tantummodo, 
sed etiam e remotis disiunctisque regionibus peregrinari illue Christifi- 
deles et persaepe confluere gregatim; Stabiani cives in honorem beatae 
Virginis a Pozzano, quam sibi Patronam delegerunt, Imaginem eius in 
insigne urbis inserentes, bis in anno, statis diebus, sollemnia magno 
apparatu agere, iisque, collata quoque stipe, municipalis Coetus publice 
adesse. Quarum habita ratione rerum, Ordo Canonicorum Basilicae 
Vaticanae anno MDCCCLXxIV, cum ingenti bonorum plausu laetitiaque, 
eandem Deiparae Imaginem aurea corona redimiit. Accedit, quod eo in 
templo Simulacra alia duo incolae advenaeque summa veneratione pro- 
sequuntur: alterum Christie Cruce pendentis, quod mirandum in modum 
fertur illuc xvu saec. advenisse, cum exitium ab ignibus Vesuvii montis 
regioni illi immineret; alterum S. Francisci a Paula, quo nondum ad 
Superos evocato, sacrae Aedis custodia Sodalium Minimorum Ordini 
est auspicato commissa. Hi autem demandatum sibi officium tam naviter 
studioseque implent, ut nec divini cultus dignitas, neque incitamenta 
pietatis ibidem desiderentur; eos vero omnes, qui, piae peregrinationis 
causa, eo accedunt, sic excipere solent, uti heredes decet Legiferi Patris, 
cuius insigne « Charitas » est. Cum igitur et Venerabilis Frater Epi- 
scopus Stabiensis, canonicorum Ordine universoque clero suffragante, et 
Sodalium Minimorum Moderator Supremus, et ipsum Consilium civitati 
Castri Maris administrandae, Nos supplicibus votis efflagitaverint, ut 
templum, quod memoravimus, Basilicae titulo ac dignitate honestemus, 
huiusmodi precibus obsecundandum libenter existimamus. Itaque, apo- 
stolica Nostra auctoritate, hisce Litteris, perpetuum in modum, templum 
B. Mariae Virginis a Pozzano, Ord. Minimorum, titulo ac dignitate Basi- 
licae decoramus, et privilegio augemus, cuius vi Basilicarum insignia 
deferri liceat, idest tintinnabulum et conopaeum, addito huic eiusdem 
templi stemmate, quod tamen ornamentis ex auro vel argento omnino 
careat. Decernentes, has Nostras Litteras firmas, validas et efficaces 
semper exsistere et fore, suosque plenarios et integros effectus sortiri 
et obtinere, illisque, ad quos spectat et in posterum spectabit, in omnibus 
et per omnia plenissime suffragari, sicque in praemissis per quoscumque 
iudices ordinarios et delegatos iudicari et definiri debere, atque irritum 
esse et inane, si secus super his a quoquam, quavis auctoritate, scienter 

vel ignoranter, contigerit attentari. Non obstantibus Constitutionibus 
Apostolicis, ceterisque in contrarium facientibus quibuslibet. 

Datum Romae apud S. Petrum, sub annulo Piscatoris, die xv men- 
sis iulii anno mcmxvi, Pontificatus Nostri secundo. 


L. 
P. Carp. Gasparri, a Secretis Status. 


EPISTOLAE 
I 


AD ANDREAM CARD. FERRARI, ARCHIEPISCOPUM MEDIOLANENSEM, CETEROSQUE 
PROVINCIAE ECCLESIASTICAE MEDIOLANENSIS PRAESULES, IN ANNUUM 
COETUM CONGREGATOS. 


Dilecte Fili Noster ac Venerabiles Fratres, salutem et apostolicam 
benedictionem. — Epistola, quam Mediolani nuper congregati ad Nos 
dedistis, non vestra tantum verba ac vota pertulit, sed animum ita 
expressit, ut coniunctissimos vos Nobis et studio et obsequio et omni 
officiorum genere praestiterit. Vota vestra vota pacis sunt, quam a Deo 
ita vos precibus contendere scribitis, ut, auspice atque adiutrice apo- 
stolica Sede, iustitiae et caritaltis osculo quantocius consecretur. Vix 
est quod, tam trepidis in rebus, magis optandum iis occurrat, qui ger- 
mano religionis ac patriae amore ducuntur: provideque admodum vos 
scitote facturos si, ut consilium est, praecipua quadam cura actionem 
christiano more socialem complexi fueritis. Comparandae enim vel 
nunc eidem sunt plebes: coniungendae vires disciplinaque religionis ita 
muniendae, ut ipsis partae pacis beneficiis securius atque uberius frui 
catholicis liceat. 

Delata interim a vobis officia grato Nos complectimur animo: con- 
silia vero vestra ac proposita ita Deo commendamus, ut unicuique 
vestrum gregi quam maxime frugifera futura sint. Idque conciliet apo- 
stolica benedictio, quam, caelestium auspicem munerum Nostraeque 
testem benevolentiae, tibi, dilecte Fili Noster, ac vobis omnibus, venera- 
biles Fratres, vestrisque dioecesibus peramanter in Domino impertimus. 

Datum Romae apud S. Petrum, die xxm maii Mcmxvi, Pontificatus 
Nostri anno secundo. 


BENEDICTUS PP. XV 

Il 


AD R. D. ALOISIUM IAUCH SCRIBENS, PIUM OPUS A S, FRANCISCO SALESIO 
COMMENDAT. 


Dilecti Filii, salutem et apostolicam benedictionem. — A dilecto Filio 
Nostro Cardinali Caietano Bisleti, quo vos patrono utimini sane perstu- 
dioso, equidem grato animo accepimus pii Operis commentariolos, qui 
proximo biennio in lucem prodierunt. Cum semper enim Nobis fuerit 
optatissimum ut Opus vestrum catholicorum favore et gratia floreret, 
nunc in hoc apostolicae dignitatis fastigio constituti, libenter nancisci- 
mur occasionem ut illud commendemus. Profecto ad haec tempora, in 
quibus improbos videmus omnibus et errorum vanitatibus et corrupte- 
larum illecebris salutem christianarum gentium in discrimen adducere, 
nihil opportunius eo esse potest Opere, cuius est incorruptam in populis 
tueri fidem et christianum vitae cultum fovere. Quare laetamur et in 
vobis studium crescere pro Ecclesia laborandi et laborum vestrorum 
fructus usque lectiores existere. De quo Deo agentes gratias, rogamus 


ut vobis ope adesse vel uberiore pergat. Nam hoc maximo bello con- 
fecto, non parum vobis quoque erit ad sarciendas tantas societatis chri- 
stianae ruinas enitendum. Auspicem vero divinorum munerum et pater- 
nae benevolentiae Nostrae testem, apostolicam benedictionem vobis, 
dilecti filii, et omnibus qui isti favent operi, peramanter largimur. 

Datum Romae apud S. Petrum, die ui mensis quintilis mcmxv1, 
Pontificatus Nostri anno secundo. 


BENEDICTUS PP. XV 

ACTA SS. CONGREGATIONUM 


SUPREMA SACRA CONGREGATIO 8S. OFFICH 


I 
DECRETUM 


QUO PLURA SOLVUNTUR DUBIA CIRCA INDULGENTIAS A TERTIARIIS SAECULA- 
RIBUS ORDINIS MINORUM LUCRANDAS. 


Procurator generalis Ordinis Fratrum Minorum Supremae Sacrae 
Congregationi Sancti Officii sequentia humiliter exposuit: 

Recolendae memoriae Pius Papa X, per Breve Sodalium e Tertio 
Ordine, datum die 5 maii 1909, in perpetuum concessit: « Ut quibus 
« pontificalis indulgentiae donis fruuntur, quosque de bonis operibus 
« spirituales fructus percipiunt familiae seraphicae primi et alterius 
« Ordinis, ea omnia Tertiarii Franciscales quotquot sunt utriusque 
« sexus et cuiusvis Instituti, vitae mortisque tempore participent ». Insu- 
per idem Pontifex oblatis sibi in eam rem precibus annuens, propriaque 
manu supplici libello subscribens, die 17 eiusdem mensis et anni in 
perpetuum pariter concessit: « Quatenus laudata Indulgentiarum et 
« spiritualium fructuum communicatione perfrui in perpetuum possint 
« quotquot sub patriarchae seraphici sancti Francisci vexillo militant, 
«ad quemcumque Ordinem vel Ordinum familiam pertineant ». 

Iam vero ex hac indulta communicatione Indulgentiarum, non 
pauca dubia suborta sunt, quoad eiusdem interpretationem et applica- 
tionem ad casus particulares. Quapropter, ut secure procedatur in re 
tanti momenti, orator suppliciter rogavit ut authentice solverentur haec 
dubia: 

I. Utrum vi praedictae communicationis, ecclesiae seu publica ora- 
toria quae sint propria Tertii Ordinis Saecularis Franciscalis, gaudeant 
Indulgentiis concessis cuilibet ecclesiae et oratorio publico primi et 
secundi Ordinis nec non Tertii Ordinis Regularis favore omnium fide- 
lium, qui ea loca certis diebus visitaverint? 

If. Utrum fideles adscripti Tertio Ordini S. Francisci lucrari pos- 
sint Indulgentias directe concessas ecclesiis seu oratoriis primi, secundi 
et tertii Ordinis Regularis, si loco ipsorum visitent ecclesiam seu capel- 
lam in qua sedes Sodalitii est constituta, quamvis haec ecclesia seu 
capella ad Tertium Ordinem proprie non pertineat? Et, si affirmative, 

III. An vi indultae communicationis, Tertiarii lucrari valeant Indul- 
gentiam plenariam concessam visitantibus ecclesias primi Ordinis in 
Commemoratione omnium Fratrum defunctorum, tum in die quo eadem 
Commemoratio celebratur apud Familiam sub cuius obedientia vivunt, 
tum etiam in die quo apud alias Familias celebratur, idest pluries per 
annum ? 

IV. Utrum Indulta pro consequendis Indulgentiis favore Tertiario- 
rum infirmorum, impeditorum, etc., de quibus agitur cap. V Summarii 
approbati a Sacra Congregatione Indulgentiarum die 11 septembris 1901, 
respiciant dumtaxat Indulgentias Tertio Ordini Saeculari directe con- 
cessas, an etiam communicatas ex primo, secundo ac tertio Ordine 
Regulari? 

V. An haee communicatio a Pio X indulta valeat tam pro Indul- 
gentiis ad ea usque tempora concessis quam pro illis quae in posterum 
Ordini Franciscali concedentur? 


Et Emi Domini Cardinales Generales Inquisitores, feria 1V, die 
7 iunii 1916, in ordinario coetu coadunati, respondendum censuerunt: 

Ad I et II. Affirmative. 

Ad III. Negative, sed semel tantum in anno. 

Ad IV. Negative ad primam partem; affirmative ad secundam. 

Ad V. Affirmative. 

Facta autem, feria V subsequenti, die 8, iisdem mense et anno, 
relatione Sshho D. N. D. Benedicto div. prov. Papae XV, per R. P. 
D. Adsessorem, Sanctitas Sua sententiam Emorum Patrum benigne 
ratam habuit et confirmavit. 

Contrariis quibuscumque non obstantibus. 


R. Carp. Merry vet VAL, Secretarius. 


L.  S. 
+ Donatus, Archiep. Ephesin., Adsessor. 

II 
DECRETUM 


DE FORMULIS PRECUM INDULGENTIIS DITATIS NON INTERPOLANDIS, 


Ab hac Suprema Sacra Congregatione S. Officii petitum fuit: « An 
« formulae precum, ob aliquam immutationem in eis introductam, Indul- 
« gentias eisdem a Sancta Sede adnexas amittant? ». Porro cum huius- 
modi formulae Indulgentiis ditatae, antea accuratae revisioni subiici 
soleant, ac eis proinde quidquam demere, superaddere, vel in alios 
sensus inflectere, irreverentia et periculo non careat, et abusibus ansam 
praebere queat, Emi ac Rmi DD. Cardinales Inquisitores Generales, in 
plenario conventu habito feria IV, die 21 iunii 1916, declarandum cen- 
suerunt: « Formulas quascumque precum, laudum, invocationum, et 
« cetera, a Sancta Sede Indulgentiis ditatas, per quamlibet additionem, 
« detractionem, interpolationem, concessis Indulgentiis plane destitui », 

Et sequenti feria V, die 22, Ssthus D. N. D. Benedictus div. prov. 
Pp. XV, in solita audientia R. P. D. Adsessori Supremae S. Congrega- 
tionis S. Officii impertita, relatam sibi Emhorum Patrum resolutionem 
benigne adprobare ac confirmare dignatus est. 

Coutrariis quibuscumque, etiam speciali atque individua recorda- 
tione, dignis, non obstantibus. 


R. Carp. Merry peut VaL, Secretarius. 
L. S. 
+ Donatus, Archiep. Ephesin., Adsessor. 

SACRA CONGREGATIO CONSISTORIALIS 


I 
ANDRIENSIS 


DE TITULO CATHEDRALIS PRO ECCLESIA S. SABINI IN CIVITATE CANUSINA 


Ad examen revocato dubio utrum venerabili basilicae Sancti Sabini 
in civitate Canusina titulus et honor competat cathedralis ecclesiae, 
Sacra Congregatio Consistorialis, attentis documentis et argumentis 
exhibitis, probante Sstho Domino Nostro Benedicto Pp. XV, hisce Lit- 
teris declarat id ipsi competere: ideoque nihil obstare quominus titulo 
Cathedralis eadem basilica vocetur et honoretur. 

Datum Romae, ex Secretaria S. C. Consistorialis, die 9 iunii 1916. 


C. Carp. De Lar, Ep. Sabinen., Secretarius. 
L. S. 


loannes Bapt. Rosa, Substitutus. 


Il 


LETTERA AGLI ORDINARI D'ITALIA 
CIRCA I SACERDOTI MILITARIZZATI 


Fin dal principio della guerra i sacerdoti ed i chierici chiamati 
al servizio militare furono per la Santa Sede oggetto delle pit vive 
preoccupazioni, e per provvedere nel miglior modo possibile al nuovo 
stato di cose e alle gravissime necessita da esso create, questa S. C. 
con decreto del 1° giugno dell’anno scorso istituiva il Vescovo Castrense 
per I’Italia, nominandolo Ordinario proprio di tutti i sacerdoti e chierici, 
sia del clero secolare che del regolare, i quali sul campo di battaglia 
o negli accampamenti, o negli ospedali militari, o sulle navi, durante 
la presente guerra, avrebbero prestato comunque il loro servizio. Si 
ordinava quindi con lo stesso decreto, che tutti i chierici e sacerdoti 

sopra nominati, anche regolari, di qualunque Ordine fossero, dovessero 
ubbidire al detto Vescovo come a proprio Ordinario; si dava a lui la 
facolta di nominare e rimuovere i Cappellani militari, sentiti prima i 
rispettivi Ordinari per la nomina, e avvisatili in caso di rimozione; e 
gli si concedeva di nominare dei Vicari o Delegati dove e come fossero 
necessari per il migliore e pid efficace adempimento del grave loro dovere. 

A tutti @ noto con quanto indefesso zelo il Vescovo Castrense si 
sia subito posto all’ opera, e con quanta energia ed operosita egli 
continui nella sua missione; sicché il savio provvedimento preso dalla 
Santa Sede riusci sommamente efficace ed utile tanto ai chierici e sacer- 
doti militarizzati, quanto all’assistenza religiosa dell’esercito. 

Tuttavia, se l’esperienza di un anno ha dimostrato che fu oppor- 
tunissimo il provvedimento preso dalla Santa Sede d’istituire Il’ ufficio 
del Vescovo Castrense, il quale da parte sua conforta i chierici ed i 
sacerdoti militarizzati con la sorveglianza e con il consiglio, ha pure 
rivelato che esso non ha ancora conseguito tutto il suo scopo. Vi sono 
infatti chierici e sacerdoti facenti parte de!l’esercito, i quali, sia per la 
loro lontananza dal Vescovo Castrense e dai suoi Delegati, sia per altri 
motivi, non traggono dalla benefica istituzione tutta quella utilita e 
quel vantaggio che sarebbe desiderabile. 

A miglior custodia quindi del clero militarizzato nella via del bene 
e del dovere, a miglior salvaguardia dello spirito ecclesiastico in tutti 
quelli che dovettero passare dal seminario o dal santuario nell’esercito, 
ad assicurare un giorno i singoli Vescovi sulla condotta tenuta dai loro 
ecclesiastici durante la milizia, il Santo Padre ha creduto di dover 
stabilire le seguenti norme dirette a coordinare l’azione degli Ordinari 
Diocesani, dei Superiori regolari e del Vescovo Castrense in quest’opera 
di cosi grande importanza. 

I. - Quantunque i chierici e sacerdoti militarizzati, tutti, siano sog- 
getti al Vescovo Castrense come a proprio Ordinario nell’esercito; tut- 
tavia non si devono considerare punto esenti dalla vigilanza e tutela 
del Vescovo della citta e diocesi dove essi casualmente dimorano: né 
il Vescovo stesso pud esimersi da questa vigilanza e tutela; ma la deve 
esercitare come si dira negli articoli seguenti, con qualche analogia a 
quello che il diritto ha stabilito pei religiosi, i quali se extra claustra 
vengono a commettere qualche mancanza, possono essere richiamati al 
dovere dall’Ordinario diocesano. 

II. - In forza di questo principio, ogni Ordinario diocesano avra una 
attenta cura dei chierici e sacerdoti militarizzati che si trovano nei 
limiti della sua diocesi, e finché in essa rimangano, benché essi non 

siano suoi, diocesani od appartengano a qualche Ordine o Congrega- 
zione religiosa. A tal fine: 

a) si studierd di conoscere quanti e quali siano quelli che si 
trovano nella sua diocesi, chiedendo, se sia d’uopo, le opportune notizie 
all’officio del Vescovo Castrense in Roma; 

b) vigilera per sapere dove e come i sacerdoti militarizzati cele- 
brano la S. Messa; e richiamera al dovere quelli i quali, obliando che 
sancta sancte sunt tractanda, venissero meno al loro dovere: e se essi 
celebrassero non nei debiti modi nelle chiese della diocesi, potra dopo 
il primo o secondo avvertimento interdirli dal pid celebrare: se invece 
negli Ospedali od altri luoghi dipendenti dall’Ordinario Castrense, avver- 
tira lofficio di questo Prelato in Roma per i necessari provvedimenti; 

c) parimenti vigilera affinché cotesti chierici e sacerdoti non 
vadano senza necessita nei « caffé » e pubblici ritrovi meno propri pel 
clero: e provvedera con paterni richiami e, se sara necessario, con salu- 
tari sanzioni (che potranno anche arrivare alla sospensione a divinis 
nei casi gravissimi) onde tenerli lontani da simili luoghi e pericoli; 

d) nelle citta e luoghi dove si trovasse un certo numero di chie- 
rici e sacerdoti militarizzati, !Ordinario locale sceglieré un sacerdote 
pio e prudente, che convochi tutti costoro ogni settimana, o almeno 
ogni due settimane, per una santa conferenza sui doveri del proprio 
stato. Ed il Vescovo stesso quando potra cerchi di intervenirvi e dirigere 
ad essi personalmente parole paterne di esortazione e consiglio. Nulla 
poi di meglio se al clero militarizzato si potesse offrire un luogo dove 
nelle ore libere potesse ogni giorno convenire e trattenersi in buona e 
salutare compagnia; 

e) sara cura dell’Ordinario di tener conto di quelli che interven- 
gono, e mancano a queste conferenze. E parimenti dei nomi e della 
condotta religiosa e morale di ognuno, tenendo apposito e riservato 
registro nella sua Curia. 

III. - Se, quod Deus avertat, da parte di qualche chierico o sacer- 
dote militarizzato venisse commessa qualche grave mancanza, |’Ordinario 
locale, benché da parte sua con gli ammonimenti, correzioni 0 castighi 
opportuni abbia provveduto, dovra tuttavia avvertirne subito sia l’officio 
del Vescovo Castrense in Roma, sia l’Ordinario proprio del chierico o 
sacerdote, sia in fine (qualora cotesto chierico o sacerdote durante 
il servizio militare passasse in altra diocesi) anche l’Ordinario della 
medesima. 

IV. - Nei centri dove risiede un Vicario o Delegato del Vescovo 
Castrense, questi dovra tenersi in stretta relazione colla Curia ed Ordi- 

nario locale, e viceversa, onde con mutuo accordo curare il maggiore 
e miglior bene del clero militarizzato. 

V. - Tutti gli Ordinari Diocesani propri dei singoli chierici e sacer- 
doti riguardino come uno dei loro principali doveri il mantenere, o per 
sé o per mezzo di uno o pil sacerdoti a cid delegati, una corrispon- 
denza epistolare veramente paterna con i loro chierici e sacerdoti 
militarizzati, per poterli cosi seguire, sostenere e guidare in mezzo ai 
tanti pericoli nei quali si trovano. Lo stesso facciano i Superiori degli 
Ordini e Congregazioni religiose con i loro sudditi, che si trovano nelle 
stesse condizioni. 

VI. - Ogni Vescovo Diocesano ed ogni Superiore degli Ordini e Con- 
gregazioni religiose trasmettera al pid presto (qualora gia non lo avesse 
fatto) all’officio del Vescovo Castrense in Roma i nomi dei suoi chierici 
e sacerdoti, richiamati sotto il servizio militare, aggiungendo quelle 
informazioni che credera pid opportune, per rendere possibile al Vescovo 
Castrense una vigilanza speciale sui medesimi, e pit efficaci gli ammo- 
nimenti a quelli che ne abbisognassero. 

Egualmente i cappellani militari sia delle singole unit’ mobilitate 
sia degli Ospedali di riserva, i quali risiedano in citté Vescovili, faranno 
periodicamente una visita al Vescovo della diocesi od al suo Vicario 
generale, al fine di cui sopra, e per il miglior adempimento dei loro 
doveri religiosi. 

VII. - Finita la mobilitazione, sara cura del Vescovo Castrense di 
partecipare agli Ordinari diocesani ed ai Superiori degli Ordini e Con- 
gregazioni religiose le notizie che egli ha dei rispettivi chierici e sacer- 
doti, siano esse buone o meno, onde essi possano opportunamente rego- 
larsi nel riceverli nuovamente solto la loro dipendenza. 

Egualmente fara ogni Vescovo pei chierici e sacerdoti non suoi 
diocesani, i quali abbiano dimorato per notevole tempo nella sua 
diocesi, qualora qualche cosa di speciale, sia in bene sia in male, abbia 
dovuto di essi notare durante la permanenza nella sua diocesi. 

VIII. - Per espresso volere e disposizione del Santo Padre, le pre- 
scrizioni presenti hanno forza e valore di legge, ed obbligano tutti alla 
piena loro osservanza, contrariis quibuslibet minime obstantit us. 


Confida questa S. Congregazione che queste norme, le quali sono 
una testimonianza della paterna cura della Chiesa e della vigilanza del 
Sommo Pontefice verso tante giovani speranze del Santuariv e verso 
tanti sacerdoli che si trovano in mezzo ai pericoli, e talora anche in 

condizioni punto conformi allo stato sacerdotale, valgano a vustodire 
tutti efficacemente nella santita della vita e nella via del dovere. 

E perché ogni umana diligenza é vana se ad essa non va unita 
Passistenza della divina grazia, non manchino i Vescovi e i Superiori 
degli Ordini e Congregazioni religiose di pregare caldamente il Signore, 
e di sollecitare con vive raccomandazioni le preghiere dei fedeli, e spe- 
cialmente delle comunita religiose, in favore del clero militarizzato. 

Dato a Roma, dalla Segreteria della Sacra Congregazione Conci- 
storiale, li 16 Giugno 1916. 


 G. Carp. De Lat, Vescovo di Sabina, Segretario. 


L. S. 
+ T. Boggiani, Arciv. di Edessa, Assessore. 


Ul 
PROVISIO ECCLESIARUM 


Successivis S. Congregationis Consistorialis decretis, SSmus D. N. 
Benedictus PP. XV has, quae sequuntur, ecclesias de proprio pastore 
providit, scilicet: 

8 iulit 1916. — Cathedrali ecclesiae Soanensi-Pitilianensi praefecit 
R. D. Recaredum Carlesi, iam vicarium generalem Tiburtinum. 

— Cathedrali ecclesiae Nursinae R. D. Vincentium Migliorelli, archi- 
presbyterum ecclesiae cathedralis Maceratensis. 


10 iulii. — Cathedrali ecclesiae Harrisburgensi Rmum D. Philip- 
pum Mac Devitt, Praefectum scholarum parochialium Philadelphiae. 
15 iulii. — Cathedralibus ecclesiis Nepesinae et Sutrinaeé R. D. Aloi- 


sium Olivares, Congregationis Salesianae, parochum S. Mariae Libera- 
tricis in Urbe. 


IV 
NOMINATIONES 


Decretis S. Congregationis Consistorialis, Ssfhus D. N. Benedictus 
Pp. XV nominare dignatus est: 

7 iulit 1916. — R. P. D. Vincentium Sardi, archiepiscopum titu- 
larem Caesariensem, Administratorem Apostolicum dioecesis Tiburtinae. 

— R. P. D. Ioannem Régine, archiepiscopum Tranensem et Barolen- 
sem, Administratorem Apostolicum dioecesis Andriensis, perdurante infir- 
mitate qua episcopus R. P. D. Ioseph Staiti a dioecesis regimine prohibetur. 


. 

SACRA CONGREGATIO CONCILIL 


CONCORDIEN. 


IURISPATRONATUS 


Die 17 iunii 1916. 


1. Species facti. - Beneficium parochiale oppidi vulgo Arsene, Con- 
cordiensis dioecesis, iuripatronatus subditur familiae comitum di Val- 
vasone. Verum viget in Veneta ditione ius particulare, cuius initium 
ducunt a quadam Circolare C. R. Gubernii, d. 13 maii 1818, n. 8690-1493 
(apud Saredo, Cod. del Dir. pubbl. eccles. del Regno d'Italia; parte III, 
p. 1167), cuiusque vi etiam pro paroeciis de iurepatronatus laicorum 
ibi indicendus est concursus in forma Tridentina, et patronus Episcopo 
praesentare tenetur ex iis dumtaxat quos idoneos praevius concursus 
demonstraverit. Accidit autem in postrema vacatione praefatae paroeciae, 
mense novembri 1913, ut concursus, semel iterumque indictus, desertus 
penitus evaderet; tunc patronus Episcopo reverenter significavit, sibi, 
ad normam iuris communis, facultatem esse quem voluerit praesentandi, 
absque novo concursu. Renuit tamen Episcopus, tertioque concursum 
indixit; sed rursus frustra, quia qui solus periculum subierat, ab exa- 
minatoribus non fuit approbatus. Hine sumpsit idem Episcopus causam 
rescribendi Patrono paroeciam loci Arsene evasisse in casu liberae col- 
lationis, ac propterea per solum Episcopum tunc esse conferendam. 
Patronus quidem, in obsequium Episcopi, declaravit « di disinteressarsi 
« per questa volta, della nomina del parroco di Arsene »; verum ut quod 
sibi competere censebat ius integrum servaret, rem detulit ad hanc 
S. Congregationem Concilii postulans sibi recognosci facultatem libere 
eligendi et praesentandi, post duplicem frustra indictum seu peractum 
concursum. 

2. Synopsis disputationis ex voto Consultoris - Notissimum quidem 
est formam concursus in paroeciis saecularibus conferendis, inductam 
fuisse lege Concilii Tridentini, cap. 18, sess. XXIV, de ref. Ante enim 
hance latam legem, generatim beneficia curata saecularia conferebantur 
vel libera collatione ab Episcopo, vel praevia simplici praesentatione 

Patroni, sive ecclesiastici sive laici, ita quidem ut taliter praesentatus 
ab Episcopo, praevio exa'nine, idoneus esset recognoscendus. Concilium 
Tridentinum obligationem praeterea concursus induxit, sed dumtaxat 
quoad paroecias saeculares liberae collationis, et iuris patronatus eccle- 
siastici, nihil innovando quoad iuspatronatus laicale. Hine ex iure com- 
muni etiam post Tridentinum, « sine concursu conferuntur parochiae 
« quae sunt de iurepatronatus laicorum; sufficit enim pro istis quod 
« praesentatus a patronis, examinetur ab examinatoribus synodalibus 
«et ab ipsis idoneus iudicetur » (Ferraris, v. Beneficium, III, 51, cum 
communi). 

3. Sed praeterea Patres Tridentini non ambiguis verbis nonnullos 
casus recognoverunt, in quibus concursus lex cessaret, etiam quando 
de cetero viget; legimus enim: « Si tamen adeo exigui redditus dictae 
« parochialis fuerint, ut totius huius examinationis operam non ferant, 
« aut nemo sit qui se examini quaerat subiicere, aut ob apertas factiones 
« seu dissidia, quae in aliquibus locis reperiuntur, facile graviores rixae 
« ac tumultus possint excitari, poterit Ordinarius, si pro sua conscien- 
« tia de deputatorum consilio ita expedire arbitrabitur, hac forma omissa, 
« privatum aliud examen adhibere, etc. » (c. 18, sess. XXIV, de ref.) Quae 
verba, quum legantur consecutive ad textum de paroeciis iuripatronatus 
subiectas, iam apparet ea non posse coarctari ad casum liberae colla- 
tionis dumtaxat. 

Porro quando praefati casus contingunt, communis sententia est, 
obvia legis interpretatione suffulta, reversionem fieri ad ius ante Conci- 
lium olim vigens. Id expressis verbis, quoad paroecias liberae colla- 
tionis, profitetur card. De Luca (De parochis, disc. II, n. 7): « Elapso 
« termino et nemine comparente, in libera facultate Episcopi est absque 
« concursu conferre parochialem personae idoneae sibi benevisae ad tra- 
« mites iuris communis, ad quod, tamquam cessante dicta nova forma 
« Conciliari, fieri dicitur reversio ». Et citat Garcia, c. 2, p. IX, m. 218; 
Barbosa, de Par., c. 2, n. 51, et in Collect. ad Conc., h. c., n. 70; potest- 
que idipsum innumeris huius S. C. resolutionibus confirmari (cfr. Pal- 
lottini, v. Concursus, § 1, n. 35 s.). Sed hanc normam non esse coar- 
ctandam ad casum liberae collationis, ac extendi debere etiam ad casum 
iurispatronatus ecclesiastici, colligitur ex obvio principio quod ubicum- 
que cessat nova lex, qua restringebatur, ius antea adquisitum et constans 
resurgit planeque viget; dum supra vidimus ex ipso textu legis, seu ex 
ipso cap. Concilii, quo inducitur obligatio concursus, in nonnullis ibi 
recensitis casibus, etiam quoad paroeciales iuripatronatus ecclesiastico 
subiectas, permitti ut haec forma collationis, nempe concursus, omit- 

tatur; ibi: « Si tamen, etc., poterit Ordinarius ... hac forma omissa, priva- 
« tum, etc. ». Nec opponere iuvaret praesumptionem iuris magis favere 
Ordinario quam Patrono ecclesiastico, quum manifestum e contrario sit 
Concilium Tridentinum dum formam concursus induxit, favere directe 
intendisse dumtaxat ecclesiae et coarctasse libertatem non minus Ordi- 
narii quam Patroni ecclesiastici: ecclesiae autem favori semper consul- 
tum manet, dum etiam praesentandus a Patrono ecclesiastico est ab 
examinatoribus iudicandus ut idoneus declaretur. Ceterum hic agitur 
non de favore decernendo, sed de non praeiudicando iuri adquisito et 
constanti Patrono, quod in casu contraria legis dispositione non elidi 
supponitur (cfr. etiam Pitonium, de Controv. Patron., alleg. V, vol. I, n. 32, 
ubi S. R. Rotam quoque in hance sententiam citat). 

4. Haec ipsa interpretationis principia si valent de iure generali 
Tridentino, quo subiiciuntur legi concursus paroeciales de iurepatrona- 
tus ecclesiastico, non minus profecto valere debent de iure particulari, in 
ditione Veneta et alibi vigenti, quo eidem legi concursus subduntur quo- 
que paroeciae de iurepatronatus laicorum, quas Concilium Tridentinum, 
ut vidimus, ab hac obligatione liberas servaverat. Nempe quoties forma 
concursus, particulari iure praescripta, adhiberi nequeat, reversionem 
fieri ad ius commune seu generale. Etenim, in primis, hoc iure parti- 
culari, ad summum aequiparatio fieri videtur paroeciarum de iurepa- 
tronatus laicali cum paroeciis de iurepatronatus ecclesiastico: hine quo- 
ties cessat obligatio legis concursus pro patrono ecclesiastico, et quidem 
ita ut, ex disputatis, reversio fiat ad antiquum ius, in iisdem etiam 
casibus cessat eadem obligatio pro patrono laico, qui igitur liber manet 
eligendi et praesentandi sine concursu quem maluerit Episcopo, a quo 
praesentatus, praevio examine, idoneus erit recognoscendus. Incontrover- 
sum autem est evenisse casum quo cessat lex concursus « si nemo sit 
« qui se examini quaerat subiicere » idque facto constiterit, quum semel 
et iterum frustra indictus sive peractus concursus fuerit. 

5. Adversus haec non opponitur in casu a Curia Concordien. nisi 
asserta contraria consuetudo: « Sta invece almeno qui da noi e nelle 
« diocesi del Veneto, la consuetudine, ormai diventata legge, che, andati 
« deserti tre concorsi, l’elezione e la nomina del parroco si devolve al 
« Vescovo ». Ac nemini dubium, si asserta consuetudo exstaret, non 
solum quoad paroecias liberae collationis, quod est omnino iuxta legem, 
sed etiam quoad paroecias de iurepatronatus ecclesiastico et laicali, maxi- 
mum pondus illi tribuendum foret. Sed in praesenti talis consuetudo 
asseritur tantummodo, ex una parte, ex altera vero negatur: nec a Curia 


allegatur nisi unus casus in quo veniat ecclesia paroecialis de iurepa- 

tronatus laicali, atque hic casus nihil probat, non solum quia wunicus, 
dum consuetudo exigit saltem similium actuum frequentiam ; verum etiam 
quia ad minus aequivocus, quum ex actis constet, collationem quidem 
in eo casu factam fuisse ab Episcopo, sed praevio consensu Patroni, 
« @accordo col Municipio » et salvis iuribus quaesitis, « salvo il diritto 


« dei terzi ». 


Resocotio. - Congregatio Concilii, in plenariis Eforum ac Rhorum 
Patrum comitiis, habitis die 17 iunii 1916, proposito dubio: « Utrum post 
concursum semel iterum que frustra indictum vel peractum, locus fiat devo- 
lutioni, an potius maneat patrono ius eligendi et praesentandi in casu », 
respondendum censuit: 

Negative ad primam partem; affirmative ad secundam. 

Facta autem de praemissis SSmo Diio Nostro Benedicto div. prov. 
Papae XV relatione per infrascriptum Sacrae Congregationis Secretarium 
in audientia die 19 eiusdem mensis et anni, Sanctitas Sua resolutionem 
Emorum Patrum adprobavit. 


O. Grorat, Secretarius. 


S. CONGREGATIO DE PROPAGANDA FIDE 


NOMINATIONES 


Brevibus apostolicis nominati sunt: 


7 iulii 1916. — Vicarius Apostolicus Scen-si centralis, R. P. D. Euge- 
nius Massi, ex Ordine Fratrum Minorum, episcopus titularis loppensis, 
iam Vicarius Apostolicus Scian-si septentrionalis. 

— Vicarius Apostolicus Scian-si septentrionalis, R. P. D. Agapitus 
Fiorentini, ex Ordine Fratrum Minorum, episcopus titularis Rusaditanus. 


ot 


S. Romana Rota 


ACTA TRIBUNALIUM 


SACRA ROMANA ROTA 


DE MANILA 


LEGATORUM PIORUM. 


Benedicto PP. XV feliciter regnante, Pontificatus Dominationis Suae 
anno secundo, die 7 februarii 1916, RR. PP. DD. Guilelmus Sebastianelli, 
Decanus, Ponens, Seraphinus Many et Ioannes Prior, Auditores de Turno, 
in causa De Manila - Legatorum piorum, inter S. Provinciam Sanctis- 
simi Nominis Iesu S. Augustini, repraesentatam per legitimum procura- 
torem Thomam Ambrosetti, advocatum, et Revmum Archiepiscopum de 
Manila, nec non Rev. Vincentium Lapus, parochum loci Candaba, reprae- 
sentatos per legitimum procuratorem Christophorum Astorri, advocatum, 
sequentem tulerunt definilivam sententiam. 


Die 22 aprilis 1565 ad Philippinarum insularum oras appulsi Religiosi 
Ordinis Eremitarum S. Augustini, tam vehementer Evangelii praedicationi 
operam navarunt, ut illius regionis apostoli merito fuerint vocati. Brevi 
in sacram provinciam sub invocatione SSmi Nominis Iesu, ob ibi reper- 
tam pueruli Iesu imaginem, sese efformarunt, eam partientes in quatuor 
ditiones, seu linguas, i. e. de Manila, de la Pampanga, de Reslocos et 
de Zebut, et anno 1578 in oppido de Candaba, quindecim leucis ab urbe 
de Manila, conventum et ecclesiam S. Andreae dicatam condiderunt, omnia 
parochialia munera ibi obeuntes. Post saeculum a fundatione religiosae 
domus, piissima ac ditissima dia Lucia Gumamela, suo testamento diei 
10 decembris 1679, sacrae recensitae provinciae et Candabensi conventui 
duo legata reliquit cum onere missarum, decernens in clausula 115: 
« dichiaro... che le terre del monte di Masin le ebbi in eredité del mio 
« padre D. Luca Vitan; esse comprendono il territorio da dove inco- 
« mincia il fiume di Manlin fino al monte di Bassa da una parte e dal- 
« l’altra, anche da dove incomincia il fiume di Manlin, scendendo ad 
« Inaptanpinand fino a Calavitan e fino al monte al disopra del fiume 

« di Caulang, terre tutte presentemente mie, dichiaro che le dono in 
« elemosina alla provincia del SS. Nome di Gest del nostro P. S. Ago- 
« stino. A volonta del nostro P. Provinciale si dovranno fondare cap- 
« pellanie ed applicare messe per i miei genitori, per i miei fratelli.... 
«e per me. Ma la parte che ha D. Gaspare Balagtas si lasci da parte 
« perché @ mio condomino ». 

In clausula autem 116: « dichiaro inoltre che tutti i miei terreni semi- 
« nativi, che a nessun altro appartengono, lascio in elemosina al con- 
« vento di S. Andrea di questo paese di Candaba, e che il P. Priore 
« Fr. Giuseppe della Croce a sua volonta eriga cappellanie, perché 
« godano di messe le anime dei miei genitori e dei miei fratelli ». 

Morem gerentes religiosae feminae Fratres Augustiniani, peracta cum 
condomino fundorum divisione, sibi institutis praediis potiti sunt, et in 
propria ecclesia oneribus impositis satisfecerunt. Res, post varias tamen 
vicissitudines, ita se habuerunt usque ad annum 1898, quo insulae Philip- 
pinae sub imperio transierunt Statuum foederatorum Americae septen- 
trionalis. Quo tempore regulares ecclesias, et animarum regimen dimittere 
coacti sunt, eisque presbyteri saeculares suffecti fuere. Cura animarum in 
oppido Candaba cum conventu et ecclesia S. Andreae tradita fuit Rev. Vin- 
centio Lapus; qui autumans praedia a domina Gumamela relicta per- 
tinere ecclesiae S. Andreae, die 31 decembris 1904 in iudicium rapuit 
Patres Augustinianos coram Archiepiscopo de Manila petens ut ipsi, 
utpote parocho Candabensi, praefatorum praediorum administratio conce- 
deretur. Et die 14 augusti 1908 sententia prodiit actori favorabilis. Ab 
hac sententia S. Provincia tempore utili appellavit ad viciniorem Episco- 
pum dioecesis Nova Caceres iuxta Constitutionem Eaposcit Gregorii XIII, 
15 maii 1573. Appellationem admisit iudex primae instantiae, et die 
24 augusti 1908 appellantem remisit ad iudicem ad quem, praefixo ad 
comparendum termino triginta dierum: die autem 2 septembris acta pro- 
cessus ad iudicem appellationis transmissa sunt, et ab eo recepta die 12 
eiusdem mensis. Porro die 6 octobris Episcopus dioecesis Nova Caceres, 
cum elapsus esset terminus 30 dierum, quin Procurator Provinciae ullo 
modo comparuisset, hoc notum fecit iudici primae instantiae, qui exinde 
die 22 octobris appellationem desertam esse, sententiamque in rem iudi- 
catam transiisse pronunciavit. Cum vero post biduum, i. e. die 24 octo- 
bris, Antistes Nova Caceres scripturam a Procuratore Provinciae Patre 
Antonio Lozano recepisset, qua postulabat, ut veluti praesens haberetur 
ad prosequendam appellationem, hanc scripturam non admisit, et decre- 
tum edidit: « Si dichiara deserto l’appello, e la sentenza del Tribunale 
« ecclesiastico di Manila resta ferma e con valore di cosa giudicata ». 

Neque hic controversiarum finis. Cum enim die 9 decembris spe- 
cialis procurator loseph Villapol bona capellaniae, iuxta clausulam testa- 
mentariam 116 tradidisset parocho Vincentio Lapus, hic bona recusavit, 
asserens non haec tantum bona sibi esse tradenda, sed omnia bona, 
quae sic dictam vulgo « azienda di Delayap » constituunt; scilicet bona 
omnia clausularum 115 et 116. Procurator Provinciae petiit, ut ad deter- 
minanda bona traditioni obnoxia specialis instructio fieret. At iudex 
Manilensis nova sententia, seu decreto diei 11 ianuarii an. 1909 petitam 
instructionem non admisit, et sub comminatione censurarum iussit, ut 
intra octo dies omnia bona traderentur. Contra hanc iudicis iussionem 
protestatus est et appellavit Pater Provincialis,sed hance appellationem 
aut recursum reiecit iudex Manilensis, praecipiens intra quatuor dies 
omnia bona tradi. Sacra provincia ad scandala vitanda praecepto optem- 
peravit, provocans eodem tempore ad H. S. T., in quo hodie causa disce- 
platur sub duobus a partibus concordatis dubiis: 

1. An sit locus restitutioni in integrum a sententia Curiae Archie- 
piscopalis de Manila die«l4 augusti 1908. 

Et quatenus affirmative: 

2. Ad quem pertineat dominium controversorum bonorum cum fru- 
clibus legatorum a pia femina Lucia Gumamela in casu. 

Dubium primum respicit in integrum restitutionis remedium, pro- 
inde exclusa manet quaestio, an sententia iudicis Manilensis fuerit valida 
vel non ob privilegium exemptionis, quo fruuntur Fratres Augustiniani. 
Hine quamvis contendentium patroni in propriis defensionibus hance 
quaestionem tetigerint, Patres dixerunt neque directe, neque indirecte 
esse in ea interlogquendum, cum fas non sit praetergredi limites in litis 
contestatione statutos. Quo adnotato, restitutio in integrum, primum 
inducta ob aequitatem naturalem a Praetore, et recepta postea in sacris 
canonibus, est « extraordinarium iuris remedium, quo notabiliter laesus 
«in eum statum, seu ius reducitur, in quo fuerat ante laesionem ». Ut 
autem hoc remedium concedatur tria requiruntur, scilicet: 1° ut adsit 
laesio gravis ac notabilis iuxta arbitrium boni viri, seu discreti iudicis ; 
proinde non attenduntur laesiones leves; 2° ut « laesio illa gravis acci- 
« derit dolo adversarii, ve! inconsulta facilitate laesi, aut negligentia sui 
« procuratoris... idque vel manifeste constet, vel saltem in iudicio per 
« laesum rite probetur » (Reiffenst., in tit. De in integrum restitut., n. 11); 
3° ut adsit iusta causa, cirea quod ultimum requisitum distinguendum 
est inter maiores et minores, aut ecclesias, quae iure minorum hac in re 
frui censentur, uti expresse legitur in cap. 3, tit. citati. Maiores non resti- 
tuuntur nisi ob aliquam iustam causam: v. gr. quod impediti fuerint, 

ne agerent, ob belli vincula, absentiam, etc. Si autem de minoribus, vel 
ecclesiis agitur, iusta causa non requiritur, aut potius semper praesu- 
mitur, ob favorem infirmae aetati aut reiigioni debitum. Nomine vero 
ecclesiarum non intelliguntur tantum ecclesiae stricte dictae, sed veniunt 
etiam beneficia, monasteria, loca religiosa, etc., uti notum est. 

His in iure adnotatis, Patres declararunt annuendum esse petitioni 
PP. Augustinianorum familiae SSmi Nominis Iesu, eamdemque in inte- 
grum esse restituendam tum contra sententiam 14 augusti 1908, tum 
contra alia iudicis acta et decreta, quae ab illa pendent. Re quidem 
vera: agitur in casu de provincia Augustiniana insularum Philippinarum 
et de conventu de Candaba, quae, uti diximus, iure minorum fruuntur. 
Ad minores autem restituendos sufficiunt laesio gravis et negligentia, 
aut ignorantia procuratoris. Quod autem adfuerit laesio gravis, res per 
se patet, nec controverti potest. Sententia enim gravissimum onus Augu- 
stinianis imposuit; et appellatio, quam adversus eam interposuerunt, 
fine et effectu suo frustrata est, quia ex ignorantia aut negligentia eorum, 
qui provinciam repraesentabant, quocumque’ nomine vocentur, fatalia 
appellationis prosequendae, scilicet terminus triginta dierum a I[udice 
Manilensi praescriptus, inutiliter decurrerunt. Hine, quin alia quaeramus, 
dubium non est restitutionem in integrum esse in casu concedendam. 
.In cap. 2, tit. De rest. in integr., Innocentius IJ monachos Rothonenses 
restituit, quia ipsorum procurator quaedam documenta exhibere negle- 
xit: « ne ipsius negligentia in damnum tam nostrum, quam monasterii 
« redundaret ». 

Neque dicatur Augustinianos hoc restitutionis beneficium petere 
debuisse apud iudicem secundae instantiae, i. e. Episcopum de Caceres. 
Nam, praeterquamquod hic appellationem dixit desertam, causam a se 
repulit, et sententiam Manilensem rem iudicatam declaravit, restitutio- 
nis in integrum petitio « proponenda est vel penes tribunal iudicis, 
« qui sententiam tulit, vel penes tribunal iudicis superioris (Santi, in tit. 
De rest. in int., n. 13). Nomine autem iudicis superioris non venit tan 
tum iudex appellationis, sed etiam Sedes Apostolica, quae habet con- 
currentem potestatem cum omnibus Ordinariis, et ad quam provocari 
potest non solum in tertia vel ultima instantia, sed etiam in secunda. 
Neque ulterius dicatur S. R. Rotam esse incompetentem ex can. 14, n. 4, 
legis propriae in quo legitur: «Videt quoque de recursibus pro restitutione 
«in integrum a sententiis quibusvis, quae transierint in rem iudicatam, et 
« remedium invenire non possunt apud iudicem secundae instantiae iuxta 
« tit. De restit. in int., dummodo tamen non agatur de re iudicata ex sen- 
« tentia S. R. Rotae, et in his iudicat tum de forma tum de merito». Ete- 

nim verba «quae... remedium invenire non possunt », intelligenda sunt de 
alio remedio, non vero de in integrum restitutione, secus inutilia prorsus 
essent, et potestas concedendi restitutionem tunc tantum exerceri posset, 
quando restitutio in integrum iniuste a iudice secundae instantiae recu- 
sata fuit, et recursus interpositus fuerit ad nostrum Auditorium. Verum 
hac unica in hypothesi Rota erit competens non vi § 4, sed vi § 2, eiusdem 
can. 14, scilicet per legitimam appellationem a sententia iudicis secundae 
instantiae. Ne itaque dicamus legislatorem frustraneam concessisse pote- 
statem, admittere debemus Rotae competentiam quoad restitutionis bene- 
ficium, etiam in casu, quo huiusmodi remedium peti et obtineri posset 
a iudice secundae instantiae. 

Quoad secundum dubium DD. Patribus placuit ante omnia deter- 
minare naturam legatorum, de quibus agitur. - Cl. Berardi, in suis Com- 
mentariis in ius ecclesiasticum universum, vol. I, p. 441, haec habet: 
« Distat capellania ab anniversariis ceterisque piis defunctorum relictis, 
« quod in capellania certi fundi demonstrantur, atque a patrimonio, 
«seu hereditate fundatoris, segregantur, quasi dos eiusdem capella- 
« niae adsignanda capellano, sed in anniversariis ceterisque piis relictis, 
« praecipua habetur personalis obligatio heredibus imposita, etiam sine 
« ulla designatione fundorum; quod si quandoque contingat certos fun- 
« dos pro executione pii relicti demonstrari a fundatore, haec tamen 
« demonstratio non eo refertur, ut indicetur fundos eosdem esse veluti 
« certam rem ab hereditate separatam, quasi dotem pii operis instituti, 
«sed eo, ut noverint heredes, quibus ex fundis luere quantitatem 
« debeant ad executionem piae voluntatis, vel noverint heredes manere 
apud se praecipuam personalem obligationem, fundosque designatos 
« esse causa pii relicti hypotheca obligatos ». Ex his patet dominam 
Gumamela in clausulis 115 et 116 sui testamenti non veras nec proprias 
capellanias fundasse, sed tantummodo constituisse anniversaria, aut 
salaria cum onere missarum. Nec alio sensu, uti par erat, legatarii 
interpretati sunt testatricis voluntatem. Constat enim quod, acceptatis 
piis legatis, et habita potestate a capitulo provinciali, P. Joseph de la 
Cruz, utpote Prior conventus Candabensis, die 25 ian. 1681, ex praedio 
Marimla quandam partem segregavit, ut ex eius fructibus piae foe- 
minae voluntas ad exsecutionem mandaretur. Ulterius an. 1695 P. Bona- 
ventura de Bejar, visitator ac procurator generalis, de mandato P. Gene- 
ralis Francisci Gonzalez, per instrumentum a notario publico confectum, 
citatis omnibus proprietariis finitimis, quorum intererat, et condomino 
Gaspare Balagtas coram testibus, qui deposuerunt de agris Luciae 
Gumamela pertinentibus, ipsorum agrorum possessionem coepit « per 

«la sacra Provincia e per il convento di S. Andrea del paese di Can- 
« daba ». Porro si veras capellanias testatrix fundasset, omnia bona ab 
eadem relicta in clausulis 115, 116 dotem capellaniarum constituissent, 
et P. de la Cruz non poterat partem segregare « per l’adempimento del 
« suddetto obbligo » (missarum videlicet celebrandarum); et P. Bonaven- 
tura haud processisset ad possessionem capiendam in favorem S. Pro- 
vinciae et conventus loci Candaba totius latifundi dominae Gumamela. 

Quibus animadversis, dubitandum non esse censuerunt Patres bona 
contenta in clausula 115 pertinere ad Provinciam Augustinianorum 
SSmi Nominis Iesu. Etenim, die 20 octobris 1905, patronus Rev. Vin- 
centii Lapus disertis verbis protestatus est hic non agi-de agris clau- 
sulae 115, qui indubie ad S. Provinciam spectant: « Non si discute, ait, 
« il legato della clausola 115, quello che @ discutibile é@ il legato della 
« clausola 116 ». Et novus Patronus in suo primo restrictu haec scripsit: 
« At in casu hoe habetur, nempe dominam Gumamela clausula 115 sui 
« testamenti Eremitanos S. Augustini beneficasse et quidem ditissimo 
« legato. Hoc legatum autem...... relictum fuit favore universae provinciae 
«de Manila religiosorum S. Augustini,.... ita ut hoc ipso fruerentur 
« etiam fratres illi doctrinarii (ut tunc dicebantur) seu missionarii, qui 
« parochianis de Candaba ministrabant. Postea clausu!a 116 sui testa- 
« menti domina Gumamela legatum reliquit, de quo disputatur ». In nova 
autem responsione, n. 17: « Nos admittimus legatum illud (clausulae 115) 
« S. Provinciae factum fuisse, sed non est quaestio quoad huius clau- 
« sulae bona; sciendum enim est, cui hodie pertinent haec bona, et vi 
« cuius tituli. Et nos statim respondemus huic quaestioni, asserentes 
« haec bona pertinere parochiae vi assignationis eidem factae ab ipsis 
« religiosis, et vi usucapionis, ultra quam centenariae ». Duo igitur sunt 
tituli, vi quorum secundum novum actoris Patronum praefata bona a 
parochia acquisita sunt; scilicet assignatio facta parochiae ab ipsis reli- 
giosis, et usucapio seu praescriptio. 

Assignationem quod attinet, Patronus nullam probationem addu- 
cit, nisi negativam hoe modo, n. 19: « Et certum esse hoc factum (assi- 
« gnationis) probatur ex eo quod cum anno 1774 Archiepiscopus de 
« Manila religiosos universos paroeciis privaret, bona universa, de qui- 
« bus agitur, comprehendebantur inter bona parochialia et non inter 
« bona S. Provinciae, ita ut in inventario iam memorato huius redituum 
« proposito Curiae Manilensi an. 1780 bona haec nullimode recensean- 
«tur». Verum quod attinet ad bona Provinciae silentium inventarii 
facillime explicatur, si attendatur ipsam Provinciam an. 1771 e suis 
domibus expulsam fuisse, et bonis spoliatam, uti eruitur ex decreto 


S. Romana Rota Ist 


Gubernatoris Insularum Philippinarum diei 23 oct. 1771: non erat ergo, 
ut haec bona describerentur in inventario an. 1780. Ceterum constat 
Provinciam haec bona semper habuisse uti sua, non obstante spolia- 
tione; siquidem in capitulo provinciali d. 1 maii 1784 decisum legimus: 
« Donamus conventui Manilensi omnia praedia et bona, quae Provincia 
« possidet in oppido de Candaba cum obligatione tamen adimplendi 
« onera eis annexa ». Certum igitur est Provinciam praedicta bona non 
assignavisse parochiae, sed potius retinuisse, uti sua, aut suorum con- 
ventuum. Aliunde praetensa illa assignatio, quocumque demum titulo, 
gratuito vel oneroso, facta, invalida prorsus et irrita fuisset, deficiente 
beneplacito apostolico, cuius nullum ullibi vestigium unquam reper- 
tum est. 

Relate ad praescriptionem, haec certe ab anno 1771 usque ad 
annum 1826 incipere non potuit, quia, uti dictum est, Augustiniani e suis 
sedibus et bonis deiecti sunt, qui status violentus perduravit usque ad 
an. 1826. Quo quidem anno, decreto regio diei 8 iunii statutum reperimus 
ut parochiae Augustinianis, sicut aliis regularibus, restituerentur, sed 
realis restitutio non statim ubique facta est, ita ut in oppido de Candaba 
remanserit parochus saecularis D. Anicetus de Mercede usque ad suam 
mortem, an. 1854. Nec dicatur hoc spatio temporis, ab anno scilicet 1826 
ad annum 1854, parochum saecularem praefatum D. Anicetum bona, de 
quibus agitur, possedisse, imo Ordinarium Manilensem praefato parocho 
haec bona adiudicasse vi sententiae d. 24 iun. 1834. Etenim haec sen- 
tentia nullum praeiudicium PP. Augustinianis inferre potest, cum causa 
iudicata est in contradictorio, non cum Augustinianis, sed cum here- 
dibus Luciae Gumamela; unde locus fit axiomati: « Res inter alios acta 
« aliis nocere non debet », quod desumptum est ex iure romano, I. 63, 
De re iudic., XLII, 1. Ceterum licet admittatur praescriptionem incipere 
potuisse ab an. 1826,cum an. 1854 Augustiniani in bona sua loci Candaba 
redintegrali sint, non remanet pro praescriptione nisi spatium 28 ann., 
quod certe non sufficit; notissimum est enim in praescriptione contra 
ecclesias, et entia iuridica his assimilata, uti sunt conventus, loca reli- 
giosa etc., requiri tempus quadraginta annorum, uti patet ex capitibus 
1, 6, 8,9 de praescriptionibus. Nec valet dicere parochos Augustinianos, 
qui an. 1854 in parochiam loci Candaba redintegrati sunt, possedisse 
bona, de quibus agimus, non uti regulares, sed praecise uti parochos, 
et proinde dictam praesumptionem inceptam an. 1826 continuatam 
fuisse usque ad nostra tempora, quod patere videtur ex compositione 
concessa an. 1894 P. Stephano Ibeas, parocho regulari loci Candaba. 
Sic enim secundum actoris Patronum in nova responsione n. 22 legimus 

in epistola directoris generalis administrationis civilis: « E stata con- 
« cessa a Fr. Stefano Ibeas, Rev. Parroco del popolo di Candaba, pro- 
« vincia della Pampanga, la composizione con lo stato di alcuni terreni 
« che possiede questo amministratore della cappellania nella sua chiesa 
« nel distretto di Delayap, della giurisdizione di questo popolo e pro- 
« vincia ». Verum in primis onus missarum improprie in praefata com- 
positione vocatur capellania, nec hoc accidit hoc loco tantum, sed 
multoties, ita ut forsan haee nominis improprietas causa fuerit prae- 
sentis controversiae. Deinde demonstrari nequit verus proprietatis aut 
possessionis titulus ex simplici epistola alicuius administri regii, quae 
se refert ad merum actum administrativum sine contradictorio peractum, 
ut est citata epistola. Denique ipse actor D. Vincentius Lapus in suo 
supplici libello, quem die 31 dec. 1904 obtulit Curiae Manilensi, reco- 
gnoscit bona universa « azienda Delayap » esse nunc administrata ab 
ipso ordine Augustinianorum. En verba libelli, prouti referuntur in sen- 
tentia appellata: « L’attuale parroco del paese di Candaba presentd la 
« domanda ..... in forza della quale venga dichiarato a favore del par-- 
«roco di Candaba il diritto di amministrare, usufruire e sopportare i 
« pesi di una cappellania costituita su di alcuni terreni situati nel ter- 
« ritorio di Delayap ..... i quali presentemente si trovano amministrati 
« dalla Corporazione Agostiniana ». En ergo ultimus status bonorum, de 
quibus agitur, qui status clare determinat sensum compositionis an. 1884 
et qui retroascendit saltem ad an. 1814, in quo PP. Augustiniani in 
parochiam loci Cadaba reversi sunt. 

Ex hisce omnibus concludendum est bona clausulae testamenta- 
riae 115 nec fuisse legata parochiae, nec fuisse ab illa acquisita assigna- 
tione, aut praescriptione; proinde sicuti ab initio legata fuerunt S. Pro- 
vinciae, ita etiam hodie manent eiusdem Provinciae. 

Modo de bonis clausulae testamentariae 116: quae DD. Patres pariter 
adiudicanda esse affirmarunt Fratribus Augustinianis. Et iure quidem. 

i. Etenim hoc eruitur ex tenore clausulae eiusdem testamentariae : 
« Lascio in elemosina al convento del Beato S. Andrea », etc., quibus verbis 
apparet testatricem bona sua legare non parochiae, aut ecclesiae, sed 
conventui. Nec dicatur per conventum intelligi debere ipsam domum 
parochialem secundum usum illius regionis, in qua, cum ab initio mis- 
siones, seu parochiae, a parochis regularibus administratae sint, domus, 
in quibus habitabant, vocabantur Conventus, quod nomen remansit 
etiam quando regularibus parochi saeculares successere. At a) cum 
agatur de testamento condito coram notario, qui utique linguam iuri- 
dicam probe callebat, vox conventus intelligenda est in suo sensu iuri- 

dico et canonico, qui est etiam eius sensus naturalis et obvius; 6) plane 
ridiculum fuisset legare bona alicui simplici domui habitationis; huius- 
modi enim domus non est subiectum, sed obiectum iuris et dominii. 
Quod autem additur, testatricem iam in clausula 115 legatum pinguis- 
simum S. Provinciae fecisse, et proinde praesumi debere ipsam in clau- 
sula 116 non iam regularibus, sed parochiae favere voluisse, nihil est; 
verba enim clara non indigent interpretatione. Hine in capitulo pro- 
vinciali 1680 PP. Definitores legatum intellexerunt uti factum non 
parochiae aut missioni, sed conventui regulari: « Diamo autorizzazione 
« al N. P. Provinciale perché ... possa accettare le cappellanie che fondd 
« D. Lucia Gumamela per questa provincia e per il nostro convento 
« di Candaba ». 

2. Hoe idem demonstrat instrumentum die 2 iunii 1681, quo prae- 
dicta clausula 116 exsecutioni est demandata. In parte enim dispositiva 
huius instrumenti P. [oseph a Cruce, Prior Conventus Candabensis, 
nomine Rey. Provincialis legatum fundavit in ecclesia et conventu 
S. Andreae, et ne esset aequivocatio in his verbis: « Ecclesia et Con- 
« ventus » ter repetiit, bona esse « ipsius conventus et remanere debere 
« bona conventus », et haec ipsa bona gravari onere missarum annua- 
rum, ita ut Prior conventus has missas celebrare teneretur. Haec sunt 
verba P. Iosephi a Cruce: « dichiara che fin da ora, impone, assegna 
«e fonda e per sempre nella Chiesa o convento sotto la invocazione 
«di S. Andrea, che dota con le dette 45 cabalitas, con i detti stagni, 
« nella qualifica di Priore, che egli @ di questo convento, affinché come 
« beni di esso siano conosciuti ed avuti, e in vista di essi, da ora e 
« per sempre abbia l’obbligo il detto R.do Priore di detto convento di 
« Candaba e gli altri, che in avvenire gli succederanno ... di dire in cia- 
« scun anno le dette 8 messe... con le rendite e frutto che danno i 
« detti terreni seminativi, i quali presentemente resteranno come beni 
« del ¢onvento ». Quo certe nihil clarius fingi potest. Nec dicatur eum- 
dem P. Vincentium a Cruce in eodem instrumento declarasse: « Donna 
« Lucia Gumamela lascid disposto nella clausula 116 che si gravasse 
« nella Chiesa di S. Andrea del detto paese di Candaba 45 cabalitas di 
« terreno pulito »; praefata enim verba reperiuntur in parte narrativa 
instrumenti, quae, uti notum est, semper explicari et exponi debent 
iuxta partem dispositivam, quae sola facit legem. 

3. Confirmatur assertum ex instrumento captae possessionis bono- 
rum, de quibus agitur; nec non ex documentis, quae ad captam pos- 
sessionem referuntur. Die 27 iulii 1690 iudex maior provinciae Pam- 
panga decrevit ut possessio bonorum et terrarum Marimla daretur tum 

S. Provinciae, tum conventui de Candaba: « Ordind che si desse pos- 
« sesso alla detta provincia ed al detto convento di Candaba ed in loro 
«nome al Rev. P. Fr. Giovanni de Otaiza ». Cum autem ob absentiam 
et deinde mortem notarii, huius decreti exsecutio longius differeretur, 
P. Bonaventura de Beyar, Procurator Generalis Prov. Augustinianae, 
petiit, ut tandem haec exsecutio fieret: haec sunt eius verba: « Fo istanza 
«alla S. V. di ordinare che mi si dia il possesso giuridico delle dette 
« terre a seconda degli atti prefati tanto per quanto spetta al delto 
«convento, quanto per quello che spetta alla detta provincia del 
« Ssho nome di Gest, come padroni proprietari di quelle ». Unde die 
31 maii 1695, iudex maior Provinciae Pampanga rescripsit ut, citatis 
iis, quorum intererat, possessio daretur iuxta petita. Et revera post pau- 
cos dies, die scilicet 7 iunii, dicta possessio coram omnibus, quorum 
intererat, solemniter data est. Haec habentur in instrumento: « Il giorno 
« di martedi di questo mese di giugno alle ore 3 del pomeriggio fu 
« dato pessesso al R. P. Visitatore Fr. Bonaventura di Beyar, Procura- 
« tore Generale della provincia del Sstho Nome di Gesi, per la detta 
« provincia e per il convento di S. Andrea del detto paese di Candaba 
« delle dette terre nominate Marimla e Delayap », et deinde confinia 
terrarum describuntur. Porro haec verba luce meridiana clariora sunt: 
agitur enim in his instrumentis iuridicis, authenticis et publicis de ipso 
conventu S. Andreae, et ipsi conventui bona attribuuntur, et possessio 
datur non parocho, aut rectori ecclesiae, sed procuratori generali pro- 
vinciae, nomine provinciae et conventus. Certe, si bona pertinuissent 
ecclesiae parochiali aut, quod idem est, parochiae, aut missioni loci 
Candaba, iudex et notarius alia verba in praedictis documentis publicis 
adhibuissent. 

4, Aliud argumentum desumitur ex tenore sic dictae compositionis, 
quam provincia Augustinianorum inivit cum Gubernio, ut proprium 
dominium in sua bona publice recognosceretur. Die 16 septembris 1692 
iudex regni his compositionibus praepositus rogavit P. Provincialem 
Augustinianorum, eique mandavit, ut per procuratorem suum generalem 
titulos omnes possessionum Ordinis in Insulis Philippinis exhiberet, 
ut fieri posset compositio. Die 22 septembris eiusdem anni mandato 
obtemperavit P. Provincialis, salva immunitate regulari; ideoque man- 
dato et nomine Procuratoris generalis provinciae comparuit P. Cam- 
brana dictos titulos exhibens; inde factum est decretum compositionis 
die 5 iulii 1698. Porro in hoc decreto haec leguntur: « E parimenti 
« appartengono al convento di Candaba nella provincia di Pampanga 
« certi terreni alti e bassi sul monte Maysin... che comunemente si 

«chiamano Marimla e Delayap, lasciati nel suo testamento a detta 
« provincia 0 convento da donna Lucia Gumamela... la quale fondd cap- 
« pellanie sui detti terreni ». Ex quibus clarissimis formulis desumitur, 
quod bonorum dominium non tribuitur ecclesiae, parochiae aut mis- 
sioni, sed praecise conventui. Unde concludendum est bonorum illorum 
dominum esse conventum, quod eo magis dicendum est, quia tituli 
dominii horum bonorum petiti sint a provinciali Augustinianorum, et 
ab ipso exhibiti, et cum eo compositio sit facta. Certe, si bona fuissent 
parochiae, aut missionis, tituli dominii vel ab episcopo peti debuissent, 
vel ex archivio parochiae, aut missionis extrahi; et ab episcopo aut 
parocho exhiberi, et cum his compositio fieri debuisset, non cum pro- 
curatore Provinciae. 

5. His adiungenda est longissima observantia et praescriptio, quae 
decurrit ab an. 1679, quo factum fuit legatum, usque ad an. 1771, quo 
PP. Augustiniani e sedibus suis et bonis eiecti sunt. In hoc enim lon- 
gissimi temporis spatio, bona, de quibus agitur, administrata semper fue- 
runt ab Augustinianis, et habita semper fuerunt uti bona Augustinia- 
norum, non ut bona parochiae, aut missionis. Quod clare demonstratur 
ex actis capitulorum S. Provinciae SSmi Nominis Iesu. Sic in capitulo 
an. 1695 statutum est, quod, praedium de Delayap administraretur a 
Provincia, cuius erat. In capitulo 1699 administratio commissa est Priori 
conventus de Candaba cum onere celebrandi missas adnexas, Provin- 
ciaeque decimam redituum partem solvendi. In capitulis 1704, 1710, 1725 
singulis Conventibus Provinciae, non excluso Conventu de Candaba, 
taxae impositae sunt in utilitatem Provinciae. In capitulo an. 1784 ob 
gravia adiuncta persecutionis exortae contra regulares, administratio, 
imo et dominium bonorum loci Candaba Conventui Manilensi tradita 
sunt cum onere adimplendi missarum onera. Ex hac observantia oritur 
favore PP. Augustinianorum praescriptio quasi centenaria, quae iuxta 
notum axioma iuridicum, constituit meliorem titulum de toto mundo. 
Neque contra hanc praescriptionem quidquam valet possessio dictorum 
bonorum a parochis saecularibus habita ab an. 1771 usque ad an. 1829, 
vel etiam 1854; haec enim possessio nullam vim habere potest adversus 
PP. Augustinianos ob rationes adductas superius, quando agebatur de 
dominio bonorum clausulae 115. Igitur omnia bona utriusque clau- 
sulae PP. Augustinianis restituenda sunt. 

Quod spectat ad fructuum restitutionem, Patres dixerunt ius 
commune esse attendendum. Proinde si agatur de fructibus perceptis 
post petitam a PP. Augustinianis restitutionem in integrum, omnes 
fructus sunt restituendi: quod extendendum est ad fructus etiam 

consumptos, qui in altera specie, v. g. in pecunia sunt restituendi. 
Ratio est, quia «inchoato restitutionis processu, possessor respectu 
«rei, ex qua fructus percepit, censetur fictione iuris esse in mala 
« fide » (Reiffenst., tit. De in integr. restit., n. 131). Si agatur de fru- 
ctibus perceptis ante petitam restitulionem in integrum, illi non sunt 
restituendi, qui praescriptione triennali acquisiti sunt; haec enim prae- 
scriptio triennalis valet contra bona omnia, etiam ecclesiarum et loco- 
rum religiosorum, ut receptum est apud omnes. Illi autem fructus, 
qui praescriptione triennali non sunt acquisiti restituendi sunt, modo 
non sint consumpti (Reiffenst., 1. c., n. 134). Nec dicatur in casu 
D. Vincentium Lapus bona fide possedisse, possessorem autem bonae 
fidei omnes fructus facere suos; nam hic agitur de instituto speciali, 
scilicet de restitutione in integrum quae propriis legibus regitur, et cui 
proinde applicari nequit theoria possessionis bonae fidei. Quod advertit 
etiam d’Annibale (Summula, t. 1, n. 420, n. 26, tertiae edit.). Notandum 
autem est fructus non intelligi, nisi deductis expensis, ut dicitur in lI. 
Si a domino, 36, § 5, De hereditatis petitione: « Fructus intelliguntur 
« deductis impensis, quae quaerendorum, cogendorum conservandorum- 
« que eorum gratia fiunt ». 

Quibus omnibus rite consideratis, ac sedulo perpensis, Nos infra- 
scripti Auditores de turno, pro Tribunali sedentes et solum Deum prae 
oculis habentes, Christi nomine invocato, decernimus, declaramus et 
definitive sententiamus, propositis dubiis respondentes: Ad I. affirma- 
tive; ad II. dominium controversorum bonorum (cum fructibus) legatorum 
a pia femina Lucia Gumamela pertinere ad Fratres Augustinianos 
Provinciae SSimi Nominis Iesu. Expensas vero iudiciales decernimus 
inter partes compénsari et pro compensatis haberi decernimus. 

Ita pronunciamus, mandantes Ordinariis locorum et ministris tribuna- 
lium, ad quos spectat, ut exsecutioni mandent hanc nostram definitivam 
sententiam, et adversus reluctantes procedant ad normam sacrorum 
canonum, et praesertim cap. 3, sess. XXV, de Reform., Conc. Tridentini, 
iis adhibitis exsecutivis et coércitivis mediis, quae magis efficacia et 
opportuna pro rerum adiunctis exstitura sint. 

Romae, in sede Tribunalis S. R. Rotae, die 7 februarii 1916. 


Guilelmus Sebastianelli, Decanus, Ponens. 
L. +& S. Seraphinus Many. 
Ioannes Prior. 


Ex Cancellaria, die 9 martii 1916. 
Sac. T. Tani, Notarius. 

SUPREMUM 
SIGNATURAE APOSTOLICAE TRIBUNAL 


SALUTIARUM 


IURIUM, SIVE NULLITATIS SENTENTIAE ROTALIS 


inter Rev. Iacobum Conte, canonicum Archipresbyterum, repraesentatum 
per legitimum procuratorem Hadrianum Aloisi-Masella, advocatum, 
et Rev. Capitulum Cathedrale Salutiarum, repraesentatum per legiti- 
mum procuratorem Vincentium Sacconi, advocatum. 


Salutiis in dioecesi Taurinensi, Ecclesia parochialis antiquitus erat 
plebania Beatae Mariae nuncupata. Anno 1483, duodecimo kalendas 
februarii, cardinalis Dominicus della Rovere, episcopus Taurinensis, 
Sedis Apostolicae Legatus in Sabaudia et nonnullis aliis provinciis, 
datis litteris quae incipiunt Per immaculata Salvatoris D. N. I. C. vesti- 
gia, praefatam parochialem ecclesiam in Collegiatam erexit. Eadem vero 
anno 1511 a Pontifice Iulio II in Cathedralem aucta est. Legatus Apo- 
stolicus curam animarum imminere decrevit Archipresbyteratui, quartae 
nempe in Capitulo dignitati, quae quidem post erectionem Collegiatae 
in Cathedralem tertia dignitas facta est. Inter Archipresbyterum et 
Capitulum decursu temporum controversiae non defuerunt. Nuper quae- 
stio agitata est praesertim circa curam habitualem et actualem ter apud 
S. Rotam. Prima sententia Archipresbytero favens, altera vero eidem 
adversa fuit. Hane alteram sententiam, latam die 1 iulii 1913, is impu- 
gnare aggressus est coram tertio turno rotali. Controversia itaque propo- 
sita est sub assueta formula dubii: An sententia Rotalis diei 1 iulii 1913 
sit confirmanda vel infirmanda in casu, ac die 15 iulii 1915 prodiit 
responsio: Affirmative ad primam partem; negative ad secundam. Ad 
dubium vero solvendum processerunt iudices tertii turni examini subii- 
ciendo singula implexae huius controversiae capita ad eaque peculiares 
respective adhibendo responsiones, prout sequitur. 

Dubia nempe quinque, initio litis concordata, haec fuerunt: 

1. An, quibusque sub limitibus, cura animarum habitualis competat 
Capitulo vel potius Archipresbytero in casu. 

2. An Archipresbytero in casu competat cura actualis universa, exclu- 
sive et independenter a Capitulo exercenda. 

3. An Archipresbyter habendus sit verus parochus et parochiam eaclu- 
sive a Capitulo repraesentare possit. 

4, An et quomodo regimen Ecclesiae Cathedralis competat Capitulo 
vel Archipresbytero in casu. 

5. An Archipresbyler habeat ius residendi in domo Ecclesiae Cathe- 
drali adiacenti, eamque domum ad usum habitationis aptandi suis sum- 
ptibus et independenter a Capitulo. 

Propositis dubiis ita responderunt iudices tertii turni: 

Ad 1"™ Affirmative ad primam partem; negative ad secundam. 

Ad 2° Archipresbytero competere curam actualem universam, salvis 
tamen quatuor iuribus superius iudicatis a Capitulo vi consuetudinis 
immemorabilis praescriptis [NB. Quatuor iura, de quibus agitur, sunt: 
ius canendi Missam praesente cadavere, ius benedicendi domos tempore 
paschali, ius praedicandi, et ius fidelium confessiones audiendi]. 

Ad 3°" Ad primam partem provisum in responsione ad primum 
dubium ; ad secundam negative. 

Ad 4°" Regimen Ecclesiae Cathedralis competere Capitulo. 

Ad 5" Negative. 

Adversus hance sententiam S. Rotae productus est Archipresbyteri 
nomine recursus apud Supremum hoc Tribunal, sub hisce dubiis: 

1. Sitne nulla rotalis sententia, vel sitne locus eius circumscriptioni 
seu rescissioni in casu. 

Et quatenus negative: 

2. Sitne locus restitutioni in integrum in casu. 

In plenariis comitiis Signaturae die 13 maii 1916 in aedibus Vaticanis 
habitis, referente Emo ac Rmho P. D. Francisco de Paula card. Cassetta, 
maturo examini duplex quaestio subiecta fuit. Decisio autem Eminen- 
tissimorum Patrum, instantibus partibus, de mandato Emi Cardinalis 
Praefecti publici nunc iuris fit. 


Quaegstio |. - Sitne nulla rotalis sententia, vel sitne locus eius cir- 
cumscriptioni seu rescissioni in casu. 

Cum quaestionem de nullitate ipsa pars recurrens ne attigerit qui- 
dem, Emi Patres animadverterunt querelam ad duo tantum capita reduci, 
utrum nempe sententia impugnata: a) manifeste in legem peccet, an 
b) factorum perversionem induxerit. 

Notandum tamen est in prolixa hac controversia non ad omnia 
quinque superius recensita dubia extendi actoris impugnationes, sed 
restringi ad 1% et 2" tantum dubium, cum reliqua tria accessoria sint. 
Imo fere omnia argumenta recursus tum primae seriei (ex manifesta 

legis violatione) tum alterius seriei (ex factorum perversione) circa 
1°" dubium versantur, quod est de cura habituali; circa vero 2°" dubium, 
quod est de parte curae actualis, unicum tantum affertur argumentum, 
quod postremo loco in prima serie recensebitur. Insuper notandum est 
recursu directe, uti par est, impeti tantum sententiam tertii turni; sed 
cum haec, ut brevitati opportune consuleret, saepe innixa sit amplioribus 
argumentis sententiae secundi turni, indirecte hance quoque sententiam 
impugnari. Quibus positis: 

Quoad a) manifestam legis violationem, haec in specie prolata sunt: 

I. Non recte invocata est praesumptio iuris, in Ecclesiis Collegiatis 
curam habitualem animarum competere Capitulis, eo magis quod eadem 
praesumptio cessat, imo invertitur quoties agitur de Cathedralibus, 
prouti in nostro casu. 

II. Excludenda est interpretatio a iudicibus data verborum « cui 
«immineat cura animarum », secundum quam iudices contenderunt, 
haec verba in documentis ecclesiasticis designare solere curam anima- 
rum dumtaxat actualem. Quae quidem interpretatio tunc magis reii- 
cienda est, cum cura animarum non habenti dignitatem in concreto, sed 
dignitati ipsi in abstracto dicitur pertinere. 

III. Admitti nequeunt ea quae enunciata sunt a iudicibus signa hinc 
curae habitualis, illinc curae plenae atque universae animarum. 

IV. Nec sustineri potest propositio, Capitulum in genere praescri- 
ptione acquirere posse ius exercendi partem curae actualis, cum ad-id 
inhabile factum sit a Concilio Tridentino. 

Quoad 6) factorum perversionem, haec sunt summatim argumenta 
recursus: 

I. Bona plebaniae dicta sunt transiisse in dotem Ecclesiae Colle- 
giatae, quod tamen veritati non est conforme. 

II. Neglecta est a iudicibus consideratio Bullae Sixti IV. 

I{I. Asseri nequit Capitulum ius nominandi Archipresbyterum per 
tempus valde diuturnum exercuisse. 

IV. Cura habitualis Capituli asserta est a iudicibus ex paucis rela- 
tionibus Episcoporum ad limina, aliis similibus relationibus omissis. 

V. Confusio et inversio habita est in aestimatione titulorum quibus 
Capitulum decimas, Archipresbyter vero quartam funerariam percipiunt. 


Ad a) Emi Patres perpenderunt argumenta recursus ea iure de- 
sumpta rem non conficere. Sane: 

Ad I. Dubitari nequit quin nodus totius quaestionis nectatur demon- 
strationi principii a iudicibus secundi ac tertii turni fundamenti loco 

positi de iuris praesumptione quoad curam habitualem apud Capitula. 
Iamvero principium huiusmodi legitimum esse agnoverunt Emi Patres. 
Merito nempe S. Rota animadvertit regulariter quando aliqua ecclesia 
parochialis erigitur in Collegiatam, animarum curam saltem habitualem, 
de iure communi ad Capitulum transire, idque fuse probavit tum ex 
doctrina tum ex iurisprudentia Romanae Curiae. Hoc quidem regulariter 
fit, addidit, quia exposita doctrina locum sibi non vindicat, ubi constet 
Summum Pontificem in instituendo Collegio aliter suam voluntatem 
manifestasse. 

Ad dignoscendum autem, utrum in casu, de quo agitur, constaret 
necne de diversa Pontificis voluntate, sententia ipsa edixit perpenden- 
dum esse documentum erectionis ecclesiae parochialis in Collegiatam. 
Quod si ex eo res plene non evinceretur, et ideo non constaret Sum- 
mum Pontificem per se vel per suum Legatum derogasse iuri communi, 
statuerunt iudices recurrendum esse ad coniecturas, praesumptiones, 
adminicula, iuxta regulam communiter receptam et a litigantibus admis- 
sam. Quae profecto sunt rectissime dicta. 

Sed instat pars recurrens negando saltem praesumptionem curae 
habitualis applicari posse Capitulis Ecclesiarum Cathedralium. Cum 
autem Ecclesia Collegiata Salutiarum inde ab anno 1511 facta sit Cathe- 
dralis, hinc, concludit, cessat quoad eam praesumptio iuris favens Capitulo. 

Difficultas haec iam in sententia secundi turni praevisa ac breviter 
ex consideratione facti soluta est, quatenus nempe erectio in Cathedra- 
lem nullam mutationem induxit quoad statum Ecclesiae relate ad curam 
animarum, de qua nihil legitur in Bulla erectionis in Cathedralem. Quae 
responsio cum versetur circa facti aestimationem definitiva est, ideoque 
ex parte Supremi Tribunalis nihil est ad rem interloquendum. 

Verum placuit Emis Patribus intimius considerare quoad quaestio- 
nem iuris allatae exceptionis vim relate ad Ecclesias Cathedrales. Pro- . 
nuntiarunt autem praediclam praesumptionem curae habitualis in Capi- 
tulo, urgeri non posse quoad Ecclesias Cathedrales - attenta harum 
peculiari origine ac constitutione - eadem generali ratione atque in 
Ecclesiis Collegiatis, quamvis saepissime in iisdem Cathedralibus cura 
habitualis resideat in Capitulo vel interdum in aliqua Dignitate, dum 
cura actualis exercetur per Vicarium etiam perpetuum, sicut expresse 
de ipsis quoque Ecclesiis Cathedralibus statuit Conc. Trid., sess. 7, de 
ref., cap. 7. 

Ad II. Censuerunt Emi Patres interpretationem verborum Bullae 
erectionis Collegiatae, cui immineat cura animarum, ad eum finem a 
iudicibus susceptam ut discernere possent, num in casu praesumptio 

antea memorata cederet veritati, rectam omnino esse ideoque reiiciendam 
esse etiam hanc alteram querelae rationem. 

Sane utraque impugnata sententia, ut rite determinaret sensum 
verborum Bullae: et in ea (Collegiata) ... Archipresbyteratum, cui immi- 
neat cura animarum, copiosam adduxit Auctorum doctrinam simulque 
iurisprudentiam non ambiguam Romanae Curiae, merito ex utroque 
capite ostendens, per ea verba in documentis ecclesiasticis indicari non 
curam universalem sed tantum actualem curam animarum. 

Contra hance interpretationem pars recurrens obiectionem detexit 
in nonnullis locis Concilii Tridentini, quasi in his similia verba desi- 
gnarent curam plenam et integram animarum, ideoque pariter de cura 
plena et integra animarum eadem verba quoties occurrunt intelligenda 
essent. Loca sic obiecta sunt a) sess. 7, de ref., cap. 8; 6) sess. 21, de 
ref., cap. 8; c) sess. 25, de regularibus, cap. 11. 

Obiectio tamen non sustinetur. Nam interpretatio huiusmodi in 
primis credibilis non est quoad memorata loca, si considerentur ea 
quae Concilium in ipsa sess. 7, de ref., cap. 7 disponit de Vicariis etiam 
perpetuis instituendis, cui dispositioni ea interpretatio contradiceret. 
Insuper eadem explanatio excluditur contextu locorum quae obiiciuntur. 
Nam iis locis sermo non est ex professo, sed tantum obiter et velut 
historice de cura animarum, licet locutio sit materialiter eadem. Agitur 
nempe praefatis locis respective de visitatione apostolica in Ecclesiis 
exemptis, de iurisdictione, visitationis et correctionis iure apud Episco- 
pum relate ad monasteria curam animarum habentia, de obligatione 
habentium plures dignitates vel ecclesias exhibendi Ordinario dispen- 
sationes ad hoc sibi concessas. Patet ergo ibidem legislatoris mentem 
non fuisse ut nos doceret plenitudinem Vel limites curae animarum quae 
competat personis physicis vel moralibus, aut aliquid de his decerneret. 
Quare dicendum potius est, ea locutione in locis obiectis significari 
curam generice sumptam atque intelligendam pro casuum varietate ad 
normam principiorum iuris. 

Aliter profecto res se habet, cum in aliquo documento erectionis 
alicuius Collegii vel erectionis paroeciae in Collegiatam, Superior de 
cura animarum tribuenda expresse decernit. In hoc casu ipse loquens 
de Ecclesia, Collegio, dignitatibus, canonicatibus, etc., quos enumerat, 
certe specificam verborum significationem intendere censendus est. Simul 
tamen sollicitus esse non debet de assignando titulo curae, de quo iam 
ius vel praesumptio iuris statuit, sed solum de exercitio curae alicui 
committendo; ideoque obvium omnino est, ut, per unicam formulam 
quam respectu unius ex enumeratis et non respectu reliquorum adhibet, 

ipse non aliam curam designare intendat, quam actualem. Ex quibus 
omnibus, dum interpretatio partis recurrentis removetur, rursus confir- 
mantur sententiae rotales. 

Ceterum nihil valet argumentum desumptum a parte recurrente ex 
supposita confusione a iudicibus commissa inter nomen abstractum 
Archipresbyteratum et nomen concretum Archipresbyterum, quasi nempe 
si servata fuisset distinctio, clare apparuisset Archipresbyteratui, cui in 
documento erectionis cura animarum imminere dicitur, utpote dignitati 
in abstracto non convenire nisi curam plenam atque integrain, minime 
vero solam curam actualem. 

Nam @) confusio nulla irrepsit, uti patet legenti sententias rotales, 
in quibus verba Bullae fideliter relata sunt; 6) etiamsi nomina illa pro- 
miscue aliquando adhibita sint, nullum inde inconveniens possibile fuit, 
quia iudices non ex ipsa vi nominis abstracti vel concreti argumentum 
instituerunt, sed ex aliis capitibus, unde practice distinctio illa in casu 
ad meram subtilitatem reducitur; c) quod si vis nominis abstracti in 
casu rigorose accipienda esset, argumentum contra recurrentem retor- 
queretur, quia dignitas in abstracto considerata, si in hypothesi exclu- 
deret curam actualem, excludere quoque deberet curam plenam atque 
integram, quae actualem comprehendit, et solummodo componi posset 
cum cura mere habituali, quam tamen illationem pars recurrens respue- 
ret. Ergo respuere quoque debet, ut nimis probantem, hypothesim ex 
qua illatio procedit. 

lure ergo “concluserunt iudices tertii turni, attenta bulla erectionis 
Collegiatae Salutiarum, non constare Legatum Apostolicum derogasse 
iuri communi, quae formula negativa profecto satis caute ac discrete 
veritatem continet. 

Ad III. Dici nequit signa curae tum habitualis tum plenae atque 
integrae animarum a iudicibus inepte enunciata esse. Sane haec enun- 
-ciatio facta est dum iudices ad roborandam suam praecedentem demon- 
strationem, dixerunt recurrendum esse ad coniecturas, praesumptiones 
aliaque adiuncta, quod criterium profecto valde rationabile est. Huius- 
modi autem coniecturae, praesumptiones, etc., favore curae habitualis 
ab iisdem iudicibus ad has reductae sunt: 

a) assignationem bonorum omnium plebaniae in dotem Ecclesiae 
Collegiatae confirmatam per factum possessionis atque administrationis 
eorumdem bonorum ex parte Capituli; 

b) ius decimandi titulo parochiali per plura saecula exercitum; 

c) paritatem praebendae inter canonicos, incluso Archipresbytero, 
si quaedam incerta excipiantur; 

d) ius praesentandi personam idoneam instituendam in vacante 
Archipresbyteratu; 

e) ius Capituli repraesentandi parochiam coram Episcopo, municipio 
ac in quibuscumque etiam iudiciis, sustinendo ad hoc necessarias expen- 
sas, etc. 

Porro recensita Capituli iura, praerogativae et onera a iudicibus 
tertii turni designata sunt uti propria rectoris principalis, habentis nempe 
curam habitualem, ita ut ex his confirmari valeat adamussim ipsa cura 
habitualis. Iamvero dubitari nequit quin criterium huiusmodi apprime 
congruat principiis iuridicis circa curam habitualem eiusque indicia. 

Quod vero de facto haec indicia curae habitualis in Capitulo Salu- 
tiarum concurrerint ac concurrant, quaestio est ad meritum causae per- 
tinens, de qua Supremum Tribunal non est sollicitum. 

Ad IV. Quoad alteram partem controversiae, quae versatur circa 
quatuor iura, quae Capitulum sibi vindicat relate ad ipsam curam 
actualem, ratio querelae, negans in casu locum esse praescriptioni 
acquisitivae, pariter non sustinetur. Sane principia quibus innixi sunt 
iudices 2' ac 3‘ turni in sua demonstratione ad haec reducuntur: 

1. Iura parochialia praescribi possunt; a vi enim praescriptionis 
non excluduntur natura rei, neque speciali iuris prohibitione. Prohibita 
quidem est praescriptio contra fines parochiarum, sicut et contra fines 
dioecesum et provinciarum; verum nullibi prohibitum est quin iura 
parochialia praescribantur. Ita plus minus sententia 2' turni, quae 
deinde fuse probat tum ex doctrina tum ex iurisprudentia principium 
statutum. Eadem proponit sententia 3‘ turni, simul animadvertens, opponi 
non posse aliquas sacrarum Romanarum Congregationum decisiones; 
quia in speciebus iisdem Congregationibus propositis vel agebatur de 
praescriptione iurium extinctiva nervum abrumpente ecclesiasticae disci- 
plinae, vel non constabat de possessione plus quam centenaria. 

Iamvero in his propositionibus nihil est iuridice reprehendendum, 
“ neque profecto defuerunt iudices officio suas enunciationes rite pro- 
bandi. Unum est quod clarius exprimi potuisset, quod tamen in causa 
momentum non habet. JIudices 2‘ turni, postquam dixerunt: « (iura 
« parochialia) a vi... praescriptionis non excluduntur natura rei, neque 
« speciali iuris prohibitione », addiderunt: « non excluduntur natura rei, 
«cum et ipsa iura episcopalia iurisdictionis; quae magis sacra sunt, et 
*« immediate pertinent ad divinam Ecclesiae constitutionem, praescribi 
« possint iuxta omnes doctores ». 

Haec tamen minus exacta sunt: saltem nimis generalia. Notum est 
enim iura episcopalia, quae iure canonico determinata sunt innixo 

intentioni iuris divini, uti v. g. ius sacrae visitationis praescribi non 
posse, uti doctores loquuntur, plene extinctive, sed solum translative. 
Aliis verbis fieri non potest ut certum territorium praescriptione libe- 
retur a cuiuscumque Praelati visitatione, bene vero fieri potest, ut in 
certo territorio primus Praelatus ex non usu ius amittat visitationis, 
alteri vero diligentiori idem ius comparetur. Si vero agatur de iuribus 
episcopalibus ex lege ecclesiastica introductis nec in iure divino pro- 
xime fundatis, praescriptio etiam vere extinctiva per se non prohibetur. 
Id non satis animadvertit sententia 2' turni. Iudices vero 3' turni 
distinctionem innuisse videutur si contextus rite examinetur, sed ne ipsi 
quidem clare rem proposuerunt. Hoc nihilominus, ut notatum est, nul- 
lum causae affert detrimentum. 

2. Aliud principium, a sententiis impugnatis invocatum, hoc est, 
deficiente in hac re, in qua praescriptioni ius resistit, favore Capituli 
titulo ad praescriptionem requisito, opus esse praescriptione immemo- 
rabili. Descripserunt insuper iudices 2' turni quaenam requirantur ad 
probandam consuetudinem immemorabilem, quid et quomodo testes 
deponere debeant, de visu, vel de auditu, quando admittantur etiam 
scripturae et aliae probationes, quae expositio sane accurata est. - In 
his quoque nihil in legem offendit. Ceterum legitime canonicos tam- 
quam testes admissos fuisse rite ostenderunt iudices, referentes doctri- 
nam quam tradit Cardinalis De Luca in part. 1 de iudiciis, disc. XXXII, 
n. 46, ac praeterea adnotantes non solos canonicos excussos fuisse, 
eorumque testimonia, aliis depositionibus addita, vim habere saltem 
adminiculativam. 

Quin imo diligentissima immemorabilis consuetudinis demonstratio, 
quae occurrit in sententia 2' turni laudi vertenda est iudicibus, qui 
certe non cogebantur tam sedulo procedere, cum, uti ipsi animadver- 
terunt, cirea factum materiale et sensibile illius multiplicis observan- 
tiae, utpote notorium, nulla esset dubitatio, ipso fatente Archipresby- 
tero: il fatto del possesso era in confesso da ambo le parti. , 

Difficultas et quidem uti maxima adducta est ab Archipresbytero 
circa naturam illius possessionis, quia ipse dicit Capitulum eos omnes 
actus peregisse, nomine ac delegatione Archipresbyteri. Insuper idem recur- 
rens plurimum insistit in affirmatione, omnia iura quae Capitulum sibi 
vindicat, sive ea de quibus nunc loquimur, sive ipsam curam habitualem, 
originem habuisse a conventione anni 1493 Capitulum inter et primum * 
Archipresbyterum Bartholomaeum Vacca, acceptata ab eius successore 
et fratre Antonio Vacca. Iamvero, subdit, ea conventio invalida fuit ob 
defectum pontificiae approbationis. Proinde dicendum est praescriptio- 

nem fundari titulo vitioso vel saltem aequivoco. - Quaestio ista, uti 
patet, tota ad factum pertinet, in praecedentibus iudiciis examinata est, 
neque nunc amplius ad trutinam est revocanda. Quod vero ius spectat, 
animadvertendum est recte observasse iudices, non sufficere assertionem 
de ea origine possessionis Capituli, sed opus esse probatione, ex illa 
praecise conventione factum exercitii quorumdam iurium parochialium 
ex parte Capituli derivatum fuisse, quod probationis onus Archipresby- 
tero incumberet. Insuper iure utraque sententia etiam adnotavit: « nec 
«est necesse ut Capitulum doceret de vera origine, seu titulo suae 
« praescriptionis: haec enim praescriptio eo ipso quod est immemora- 
« bilis, constituit per se ipsam titulum, et titulum validissimum ... imo 
« meliorem titulum de toto mundo ». Postremo etiam circa quaestionem 
ab Archipresbytero suscitatam, quo nomine Capitulum eos actus posuerit 
ac ponat, suo nempe an ex delegatione accepta ab Archipresbytero, 
iudices 2' turni amplam admiserunt discussionem. Iamvero etiam haec 
diligentia notabilis est, cum rigorose loquendo vera sint quae, praeter 
alia, consideraverunt iudices 3' turni, aientes: « Denique, cum canonici 
« clare probaverint recensita quatuor iura exercuisse per quatuor cir- 
« citer saecula, diuturna ac immemorabilis possessio facultativam pos- 
« sessionis naturam excludit, uti adnotat Rota in Colonien., coram Rev. 
« P. V., dec. 85, n. 8. - Praesumptio facultatis excluditur a multiplicitate 
« actuum et ex continuata possessione per longum tempus ». 

His tamen omnibus firmiter contradicit pars recurrens. Admittit 
quidem principium, quod iudices 3' turni ex Fagnano allegarunt: 
« regula est, consuetudine plus quam centenaria acquiri posse quidquid 
« potest per privilegium obtineri »; sed exceptionem opponit. Exceptio 
ex ipso Fagnano, inquit pars instans, haec est: nisi desit capacitas in 
exercente seu possidente. Nam, si desit capacitas, v. g. in laico ad cogno- 
scendas causas criminales clericorum, ad absolvendum ab excommunica- 
tione, ius illud acquiri potest per privilegium, minime vero per praescri- 
ptionem immemorabilem. Aliis verbis, si lex inhabilem reddit personam 
ad exercendum aliquod ius, possessio immemorabilis non suffragatur 
et res in casu fit velut impraescriptibilis. lamvero, contendit pars instans, 
Capitulum in genere factum est a Concilio Tridentino sess. 7, de ref., 
cap. 7, inhabile ad exercendam quomodolibet curam actualem. Ergo, 
concludit, nihil valet in casu possessio immemorabilis, ideoque ea qua- 
tuor iura Capitulo competere non possunt. 

At contra animadverterunt Emi Patres haec ad rem non facere. 
Nam laicos incapaces esse de iure communi ad exercendam ecclesia- 
sticam iurisdictionem, et solum privilegio apostolico habilitari posse 

notissimum est. At Capitulum, cui lex tridentina vetuit exercitium curae 
actualis factum esse eadem lege inhabile ad tale exercitium nemo huc 
usque demonstravit, prouti etiam iure observat S. Rota. Illud tantum cum 
aliqua veritatis specie pars recurrens, hac in re, opponere potest, nempe 
consuetudinem in casu esse irrationabilem ac veluti corruptelam iuris. 

Verum consideraverunt Emi Patres hac in re distinctione opus esse, 
quam ipsa pars recurrens quodammodo praesenserat. Etenim, si Capi- 
tulum aliquod contra gerentem curam actualem sibi, vi consuetudinis, 
tale curae actualis exercitium vindicaret, quod ex se, vel ex modo quo 
ageretur, frustraneam redderet intentionem Conc. Trid., sess. 7, cap. 7 
de ref., facile contingere posset, ut talis consuetudo irrationabilis ab 
Ecclesia haberetur. At si nec substantia nec modus participationis Capi- 
tuli ad exercitium curae actualis detrimentum illud afferat, multo magis 
si opportunum potius ex adiunctis adiutorium in bonum animarum 
exinde Vicario sic exhibeatur, consuetudo huiusmodi legitima esse 
poterit. Ceterum de facto, prout ipsa pars recurrens agnoscit, plures 
casus hodie dantur Capitulorum curae actuali aliquatenus cooperantium, 
in quibus nullum grave inconveniens deprehendatur. Iudicium certe de 
his ferre ad Episcopum spectat, ut opportunis modis ipse provideat 
malis forte occurrentibus, vel, si opus sit, rem deferat ad S. Sedem. 
Quod si Episcopus usui illorum iurium tacite vel expresse consentiat, 
facto suo confirmat consuétudinem, de qua agitur, irrationabilem non 
esse. Quomodo vero circa consuetudinem Ecclesiae Salutiarum agendi 
ratio Episcoporum interpretanda sit, res est ad meritum causae perti- 
nens, de qua S. Rota satis implicite pronuntiavit. Ex quibus conclu- 
ditur etiam ex hoc capite rationes querelae admitti non posse. 


Quoad b) factorum perversionem, quam pars recurrens exprobrat 
S. Rotae, Emi Patres aliquid in antecessum animadvertendum esse 
censuerunt. 

Quaestiones nempe quae ad factum pertinent tunc tantum pro 
recursu ad Supremum hoc Tribunal admittuntur quando involvunt 
adamussim factorum perversionem. lamvero nomine perversionis huius- 
modi profecto venire non potest quilibet error in quem sive in perci- 
piendis sive in aestimandis factis inciderint inferiores iudices, sed signi- 
ficatur tantum - attenta quoque ipsius vocis genuina vi - talis factorum 
corruptio quae iudicum mentem in edenda sententia a veritate agno- 
scenda prorsus abduxerit. Quam quidem corruptionem, cum de senten- 
tiis a S. Rota prolatis agitur, non facile contigisse credendum est, sed 
in singulis casibus clare est probandum. 

Quod vero spectat praesentem controversiam eo clarius faclorum 
perversio demonstranda est, quo minus verisimilis ex peculiaribus 
adiunctis apparet, attenta praeserlim notabili diligentia, qua, uti legenti 
statim patet, iudices in triplici gradu causam pertractarunt. 

In specie vero haec Emi Patres considerarunt: 

Ad I. Pars instans, factorum perversionem invenit in eo quod iudi- 
ces rotales senserint vi Bullae erectionis bona plebaniae assignata fuisse 
in dotem Ecclesiae Collegiatae, idque falso concluserint ex confusione 
facta inter declarationem bonorum vere exhibitam pro parte dilectorum 
Marchionis etc. in obsequium regulae XXII Cancellariae Apostolicae, in 
parte, ut recurrens dicit, narrativa Bullae, et similem declarationem, 
quam iudices supponunt a Cardinali Legato peractam. Hine factum est, 
inquit instans, ut falsis praemissis utentes iudices erraverint; error 
autem adeo in causae exitum influxerit, ut iudices 2' turni pronuntia- 
verint: « haec fructuum omnium ecclesiae parochialis assignatio facta 
« Collegiali est signum constans, perpetuum et indubitatum curae habi- 
« tualis remanentis in Capitulo... ». 

At nulla factorum perversio in his est: potius haec partis recur- 
rentis expositio subvertit ratiocinationem iudicum, qui plane aliter pro- 
cesserunt, et viceversa sermonis initium ex eo sumpserunt, quod parti 
recurrenti visum est orationis terminum constituere. 

Sane his criteriis innixi iudices pronuntiarunt: 

1. Ex communi canonistarum doctrina bonorum et iurium omnium 
Ecclesiae parochialis assignatio facta alicui Collegiatae signum est con- 
stans, perpetuum ac indubitatum curae habitualis remanentis in Collegio. 

2. Ex eo quod aliqua Ecclesia erigatur in Collegiatam censentur 
omnia eius bona - nisi omnino expressa fiat exceptio - transferri in 
ipsam Collegiatam; secus enim non ecclesia simpliciter sed pars tantum 
ecclesiae erigeretur in Collegiatam. 

3. Etsi Auctor alicuius Bullae non expresse dicat se unire et appli- 
care omnia bona Collegiatae, censetur tamen implicite id determinare, 
si ita declaravit valorem bonorum, ut alia non detur illius declarationis 
explicatio. 

4. Id praesertim valet cum Auctor alicuius Bullae statuerit, ut fru- 
ctus bonorum omnium - nonnullis exceptis - distribuerentur aequalibus 
portionibus inter Canonicos. 

5. Quod si aliquod dubium supersit, illud omnino seponendum erit, 
quoties a tempore erectae Collegiatae per plura saecula Capitulum ali- 
quod in possessione fuerit omnium bonorum antiquae Ecclesiae paro- 
chialis, eaque tamquam massae capitulari pertinentia administraverit. 

Iamvero dubitari nequit quin principia seu criteria huiusmodi 
recta sint. 

Eadem vero in casu de quo agitur reipsa verificari, quaestio facti 
est, cuius definitiva aestimatio iudicibus de merito relinquitur. Nec quid- 
quam valet oblivio, quae iudicibus exprobratur regulae XXII Cancella- 
riae Apostolicae, cum ipsi, inspectis omnibus principiis positis, indepen- 
denter a praefata regula suam facti persuasionem aliunde efformaverint. 
Quod si adhuc dubitatio aliqua manere videretur, ea, prout animadver- 
sum est, prorsus abiicienda est, postquam S. Rota iudicio circa factum 
irreprehensibili, criterium 5° Joco positum reipsa applicavit. 

Ad II. Queritur pars recurrens quod iudices rotales, contra ipsius 
protestationes, non attenderint ad primaevam Bullam Sixti IV, sed tan- 
tum ad litteras Cardinalis Legati. 

Querela tamen inanis est. Nam in primis interpretari quoad factum 
controversum exhibita documenta: ad iudices de merito videntes spe- 
ctat. Deinde, cum ex deductis a Capitulo colligatur Bullam Sixti IV 
revocatam fuisse, idque non neget pars recurrens, tenendum est eam 
tacite consentire, ideoque nullum querelae motivum invocare posse. 

Ad III. Negari nequit re ipsa circa diuturnitatem temporis, per quod 
Capitulum ius nominandi Archipresbyterum exercuit, errorem occur- 
risse in sententiis impugnatis. Putarunt enim iudices secundi turni Capi- 
tulum elegisse seu praesentasse Archipresbyterum, ab Ordinario insti- 
tuendum, sine intermissione a tempore erectae Collegiatae per duo sae- 
cula et dimidium; quod etiam similiter protulerunt iudices tertii turni. 
Id tamen ne ipsum quidem Capitulum asserit, solummodo contendens 
sibi ex Bulla erectionis ius illud nominationis collatum fuisse; de facto 
vero Capitulum concedit, se idem ius paucis tantum vicibus, prioribus 
temporibus, exercuisse, postea vero se amplius eo usum non esse. Cre- 
dendum ergo est S. Rotam quoad factum, de quo nunc agitur, in erro- 
rem lapsam esse. 

Attamen error hic uti accidentalis in casu habendus est. Etenim ad 
arguendam ex hoc capite curam habitualem apud Capitulum, sufficit 
ius praesentationis Archipresbyteri fuisse eidem Capitulo assignatum in 
Bulla erectionis Collegiatae, etsi semel tantum vel raro ius illud exer- 
ceri potuisset. Quod autem postea eo iure Capitulum, uti supponitur, 
legitime privatum sit, hoc mutare non potuit statum Ecclesiae, transfe- 
rendo curam habitualem de Collegiata in Archipresbyterum. Haec qui- 
dem postrema animadversio rite proposita est a sententia secundi turni 
ad respondendum difficultati desumptae ex adoptata, ab anno 1744 ac 
deinceps, pro electione Archipresbyteri forma concursus, sed eadem 

animadversio optime extendi potest ad tempus praecedens annum 1744, 
per quod Capitulum neminem ad Archipresbyteratum praesentavit; ex 
quo patet errorem hunc facti influxum non exercere in exitum causae. 
Ceterum dum collatio facta Capitulo in Bulla erectionis iuris praesen- 
tandi Archipresbyterum constituit, etiam per memoratas adversas vices, 
argumentum positivum pro cura habituali apud Capitulum - defectus 
eiusdem iuris, si nempe forma concursus introducta anno 1744 pro ele- 
ctione Archipresbyteri, inde ab initio, ex mera hypothesi, statuta fuisset, 
defectus, inquam, eius iuris nullatenus inservire posset ad curam habi- 
tualem a Capitulo excludendam, prout egregie probavit, considerando 
nunc quaestionem iuris, sententia rotalis secundi turni. 

Quae cum ita sint, corruunt quoque ea quae pars instans disputat 
de forma concursus quoad dignitates curatas servanda ante vel post 
Benedictum XIV; ea nempe, ceteris omissis, nihil conferunt ad rem de 
qua agitur. 

Ad IV. Asserit praeterea pars instans, iudices curam habitualem 
Capituli ostendisse quoque ex relationibus Episcoporum ad limina; ex 
his vero duas tantum quae pertinent ad postremos viginti annos ante 
nostram aetatem considerasse, praecedentes vero omnes a iudicibus 
neglectas fuisse. 

Verum satis apparet non solum ex relationibus ad limina senten- 
tias impugnatas argumentum sumpsisse, sed etiam ex actis Visitationis 
annorum 1701, 1730 etc., et in genere, uti inquit sententia coram Many, 
ex multis aliis documentis. 

Ad V. Immerito tandem gravamen se pati affirmat pars recurrens 
ex argumento, quod iudices pro cura habituali Capituli ex perceptione 
decimarum et emolumentorum funerum hauserunt. Tota actoris impu- 
gnatio circa factum versatur, quia, ut ipse contendit, iudices errarunt 
pervertentes seu invertentes titulos, quibus Capitulum decimas aliaque 
emolumenta, Archipresbyter vero quartam funerariam percipere dixe- 


runt. 
Haec tamen esse nequit ea factorum perversio de qua agi potest 


apud Supremum Tribunal, nisi factorum perversionem dixeris quidquid 
a iudicibus contra alterutrius litigantis placita prolatum est. Contra, 
haec est mera aestimatio facti, quae relinquitur prudenti cognitioni 
iudicum pro merito constitutorum. Iamvero iudices secundi turni ele- 
menta facti in hac re accurate inspexerunt; sententia vero tertii turni 
negligentiae nullo modo argui potest, cum expresse dixerit se in hac 
parte rem tantum innuere ne videretur « inutiliter repetere quae fuse, 
« erudite et concludenter exposita sunt in sententia appellata ». 

Concluditur ergo rationes querelae de nullitate aut rescissione sen- 
tentiae rotalis non sustineri, ideoque Emi Patres ad primam quaestio- 
nem respondendum censuerunt: Negative. 


Quagstio II. - Sitne locus restitutioni in integrum in casu. Ad hanc 
alteram quaestionem Emi Patres vix opus esse animadvertere dixerunt, 
nullam causam verificari ex iis quae iuxta Regulas huius Supremi Tri- 
bunalis art. 9, collatas cum Appendice art. 1, requiruntur, ut remedium 
extraordinarium restitutionis in integrum concedendum sit. Sane nihil 
adducitur, ex quo documentorum fallacia aut adulteratio deprehendatur, 
nullum documentum publicum aut privatum repertum est, quo factum 
aliquod novum decretorium in causa comprobetur. Neque tandem ulla 
intercessit ratio non prius deducta vel disputata, ex qua grave ac mani- 
festum detrimentum boni iuris demonstrari queat. 

Quare etiam ad hoc alterum dubium Emi Patres respondendum 
esse mandarunt: Negative. 

Itaque ad proposita dybia, nempe: 

1. Sitne nulla rotalis sententia, vel sitne locus eius circumscriptioni 
seu rescissioni in casu. 

Et quatenus negative: 

2. Sitne locus restitutioni in integrum in casu 

Emi ac Rmi Patres responderunt die 13 maii 1916: Negative ad 
utrumque. 

De expensis autem iudicialibus Supremum idem Tribunal decrevit 
eas inter partes esse compensandas, exceptis tamen sententiae defini- 
tivae expensis ex integro ab Archipresbytero sustinendis. 


Atque ita editum est, pronunciatum, decretum, declaratum ac defi- 
nitive iudicatum, mandatumque ut haec definitiva sententia publici iuris 
fieret, et ab omnibus ad quos pertinet exsecutioni mandaretur, non 
solum etc., sed et omni etc. 

Datum Romae, die 28 iunii 1916. 


Iosephus Palica, Signaturae Votans 


L. S. 
VISA 
Nicolaus Marini, a Secretis. 


Aloisius Scialdoni, Notarius. 


Diarium Romanae Curiae 301 


DIARIUM ROMANAE CURIAE 


SEGRETERIA DI STATO 


NOMINE 


Con Biglietti della Segreteria di Stato, il Santo Padre si é degnato di 
nominare: 


8 luglio 1916. — Mons. Achille Locatelli, arcivescovo titolare di Tessa- 
lonica, Nunzio Apostolico presso la Real Corte del Belgio. 

10 luglio. — L’ Emo signor cardinale Filippo Giustini, Protettore dell Ordine 
dei Carmelitani Scalzi. 

18 luglio. — L’ Emo signor cardinale Giulio Tonti, Protettore della Ven. 
Compagnia delle Stimmate di S. Francesco in Firenze. 

21 luglio. — Il medesimo Emo signor cardinale, Protettore dell’Arcicon- 
fraternita di Sant’ Antonio di Padova ai Ginnasi in Roma. 

— Gli Emi signori cardinali Filippo Giustini e Aidano Gasquet, Membri 
della Sacra Congregazione di Propaganda Fide per gli affari di rito latino 
e per gli affari di rito orientale. 


Con Brevi apostolici il Santo Padre si é degnato di nominare: 


Assistenti al Soglio Pontificio: 


7 giugno 1916. — Mons. Ludovico Rajner, vescovo tit. di Cidiesso, ausi- 
liare e vicario generale del Card. Arcivescovo di Strigonia. ; 
22 luglio. — Mons. Giuseppe Lopez Mendoza y Garcia, vescovo di Pam- 
plona e Tudela. 


Protonotari apostolici ad instar participantium : 


19 maggio 1916. — Mons. Edoardo Giovanni Mc Laughlin, della diocesi 
di Davenport. 

28 maggio. — Mons. Enrico Flavigny, dell’archidiocesi di Rouen. 

6 luglio. — Mons. Giacomo Mancuso, della diocesi di Mileto. 

Prelatt Domestici di S. S.: 


27 aprile 1916. — Mons. Vittore Bilski, dell’archidiocesi di Leopoli di r. 1. 

15 maggio. — Mons. Giuseppe Mizsicsko, della diocesi di Eperjes di rito 
greco-ruteno. 

19 maggio. — Mons. Tommaso Veale Tobin, della diocesi di Little-Rock. 

— Mons. Antonio Hensen, presidente dell’ Istituto storico neerlandese in 
Roma. 

25 maggio. — Mons. Giacomo Collins, dell’archidiocesi di Sidney. 

27 maggio. — Mons. Pietro Kempkes, della diocesi di Munster. 

21 giugno. — Mons. Maurizio Carton de Wiart, dell’archidiocesi di West- 
minster. 

— Mons. Antonio Brugidou, della dioc. di Carcassona, residente in Roma. 

— Mons. Antonio Dobronic, della diocesi di Lesina. 

3 luglio. — Mons. Giovanni Vizzini, della diocesi di Muro Lucano. 

4 luglio. — Mons. Sanzio Sanzi, dell’ archidiocesi di Spoleto, residente 
in Roma. 

17 luglio. — Mons. Antonio Sacco, della diocesi di Teggiano, residente 
in Roma. 

18 luglio. — Mons. Patrizio Guglielmo Tallon, dell’ archid. di S. Luigi. 

— Mons. Giovanni Giuseppe Tannrath, della medesima archidiocesi. 


ONORIFICENZE 


Con Brevi apostolici il Santo Padre si é degnato di conferire le seguenti 
onorificenze: 


La Commenda dell’ Ordine Piano: 


27 giugno 1916. — Al sig. Girolamo dei marchesi Sacripante, esente delle 
Guardie Nobili di S. S. 


La Gran Croce dell’Ordine di S. Gregorio Magno, classe civile: 


26 maggio 1916. — Al sig. Ferdinando Tovia, caposezione delle Colonie 
nel ministero degli esteri in Ispagna. 


La Commenda con placca dell’Ordine di S. Gregorio Magno, classe civile : 


22 marzo 1916. — Agli infrascritti signori, facenti parte del governo del- 
l’ Impero etiopico: 

Sig. Bittoded Haile-Guiorguis, cancelliere dell’ Impero; 

Sig. Kantiba-Wold-Tsadek, ministro dell’ agricoltura e dell’ industria ; 

Sig. Badjironde Iggnezou, ministro delle finanze ; 

Sig. Dediazmatch Mechacha Workie, consigliere di Stato; 
Sig. Ato Tessamma Echétie, ministro delle poste e dei telegrafi. 
17 maggio. — Al sig. Giovanni Murphy, dell’archidiocesi di Chicago. 


La Commenda dell’Ordine di S. Gregorio Magno, classe civile : 


13 aprile 1916. — Al sig. Francesco Felmayer, dell’archidiocesi di Vienna. 

19 maggio. — Al sig. Giuseppe Rodriguez Alves, incaricato di affari del 
governo brasiliano in Svezia. 

15 giugno. — Al sig. Florenzo Iemina, della diocesi di Mondovi. 

— Al sig. Carlo Dalton, della diocesi di Charlottetown. 

17 giugno. — Al sig. conte Carlo Zucchini, presidente generale dell’ Unione 
economico-sociale dei cattolici italiani. 

— Al sig. Giuseppe Giglio Tramonte, dell’archidiocesi di Palermo. 

13 luglio. — Al sig. Lorenzo Barbosa Pereira de Cunha, dell’archidiocesi 
di Rio de [aneiro. 


La Commenda dell’ Ordine di S. Gregorio Magno, classe militare: 


24 luglio 1916. — Al sig. conte Francesco Bezzi Scali, cadetto aiutante 
delle Guardie Nobili di S. S. 


Il Cavalierato dell’Ordine di S. Gregorio Magno, classe civile: 


3 maggio 1916. — Al sig. Leopoldo Rauscher, dell’archidiocesi di Vienna. 
26 maggio. — Al sig. Tommaso M. D. Cardeza, segretario particolare del- 
l’ambasciatore degli Stati Uniti di America a Vienna. 
3 giugno. — Al sig. Paolo L. Mimbela, dell’archidiocesi di Lima. 
21 giugno. — Al sig. architetto Cecilio Arpesani, dell’archidiocesi di Pisa. 
27 giugno. — Al sig. Maria Adriano Vélker, della diocesi di Bois-le-Duc. 
1 luglio. — Al sig. Michele Zehentbauer, dell’archidiocesi di Monaco di 
Baviera. 
3 luglio. — Al sig. Carlo Duchesne, gia console francese a Varna. 
5 luglio. — Al sig. Giacomo Enrico Martino Ellis, del vicariato aposto- 
lico di Curagao. 
6 luglio. — Al sig. Giuseppe Berselli, dell’archidiocesi di Bologna, 
— Al sig. Paolo Berselli, della medesima archidiocesi. 


La Commenda dell’ Ordine di S. Silvestro Papa: 


22 marzo 1916. — Al sig. Ato Teoga, ufficiale ministeriale nell’ Impero 
etiopico. 

— Al sig. Ato Wold-Mariam, capo dei cattolici indigeni del Choa. 

28 maggio. — Al sig. cav. Enrico Wuillemont, capitano della guardia pala- 
tina d’onore. 

20 giugno 1916. — Al sig. cav. prof. Guido Galli, sotto-direttore dei musei 
e delle gallerie pontificie. 

27 giugno. — Al sig. cav. Francesco Bianchi, incisore Pontificio. 

20 luglio. — Al sig. "cav. Giuseppe Ambrogetti, di Roma. 

— Al sig. cav. avv. Francesco Pacelli, di Roma. 

— Al sig. cav. Lorenzo M. De Rossi, di Roma. 


fl Cavalierato dell’Ordine di S. Silvestro Papa: 


22 marzo 1916. — Al sig. conte d’Apchier le Mangin, residente nell’ lmpero 
etiopico. 

20 luglio. — Al sig. Alfredo Giovanni Mason, presidente generale a Londra 
e a Parigi della societa « The Aeolian Co. ». 

— Al sig. Giovanni Gabriele Brower, direttore a Parigi della medesima 
societa. 


MAGGIORDOMATO DI SUA SANTITA 


NOMINE 


Con Biglietti di S. E. Rtha Mons. Maggiordomo, il Santo Padre si é degnato 
di nominare: 


Camerieri Segreti di Spada e Cappa soprannumerari di S. S.: 


3 giugno 1916. — Il sig. Giuseppe Carignani dei duchi di Novoli, del- 
l’archidiocesi di Napoli. 
11 luglio. — Il sig. conte Ambrogio Caracciolo di Melissano, della mede- 
sima archidiocesi. 


Camerieri d’onore in abito paonazzo di S. S.: 


30 giugno 1916. — Mons. Giuseppe Cingolani, della diocesi di Recanati. 
11 luglio. — Mons. Giovanni Battista Haindl, dell’archidiocesi di Monaco 
(Baviera). 


NECROLOGIO 


17 luglio 1916. — Mons. Giovanni Battista Krapac, vescovo di Sirmio. 

